SVE JE BILO DOGOVORENO, A ONDA JE KURTI TRAŽIO DA U DOKUMENTU PIŠU OVE DVE REČI! Evo zašto nije potpisana zajednička deklaracija lidera Zapadnog Balkana! - Informer\nZajednička deklaracija, posle samita lidera Zapadnog Balkana u Tirani nije usvojena zato što je premijer privremenih institucija u Prištini Aljbin Kurti u poslednjem trenutku zatražio da u dokumentu stoji "Republika Kosovo", saznaje Tanjug\nKako navodi izvor, ta deklaracija je danima usaglašavana, ali se od njenog usvajanja danas odustalo.\nPremijerka Ana Brnabić rekla je da je samit Zapadnog Balkana bio teži nego što je očekivala i da su se više razlog prebacivali na teren politike nego što se razgovaralo o ekonomskim temama.\nKosovo Tirana KIM Zapadni balkan Aljbin Kurti Ana Brnabić\nSTEFANOVIĆ: Srbija je danas ozbiljna zemlja koja brine o svojoj Vojsci! /FOTO/\nKurtoviču pa ti si Srbin poreklom i nemožeš da tražiš da se na Srpskoj zemlji stvara još jedba država ako i to želiš idi u Albaniju i tamo pričaj bajke


RUSIJA PROTIV TERORIZMA: Ubijeno sedmoro militanata\nRUSIJA PROTIV TERORIZMA: Ubijeno sedmoro militanata\nRuska vojska ubila je sedmoro militanata, među kojima i jednu ženu potencijalnog bombaša samoubicu, tri nedelje pre početka Olimpijskih igara u Sočiju.\nNacionalni komitet za antiterorizam saopštio je da su teroristi ubijeni u većinski muslimanskoj ruskoj republici Dagestan i da su najverovatnije povezani s napadom na lokalni restoran, u kojem je u petak uveče povređeno 16 ljudi, preneo je Frans pres.\nMeđu ubijenima je mlada žena, koja se pripremala za samoubilački napad, rekao je za francusku agenciju portparol Komiteta.\nNajmanje 16 ljudi, od kojih pet civila i dva policajca, ranjeno je u petak uveče u napadu na jedan restoran u Mahačkali, glavnom gradu Dagestana, gde pobunjenici prete napadima tokom Zimskih olimpijskih igara koje će biti održane idućeg meseca u Sočiju.\nNasilje je izbilo samo nekoliko trenutaka nakon što je na državnoj televiziji emitovan intervju sa ruskim predsednikom Vladimirom Putinom, u kome je on obećao da će osigurati potpunu bezbednost na Olimpijskim igrama u Sočiju, uprkos strahovima od nastavka napada bombaša-samoubica povezanih sa islamistima.\nU dva napada koje su bombaši-samoubice izveli krajem decembra na železničkoj stanici i u trolejbusu u južnom ruskom gradu Volgogradu, a koje su istražitelji povezali sa osumnjičenima iz Dagestana, ubijeno je 34, a ranjeno na desetine ljudi.\nIslamistički pobunjenici sa sedištem u republikama u regionu Severnog Kavkaza kao što je Dagestan, koji teže ka formiranju nezavisne države, obećali su da će prekinuti Olimpijske igre u Sočiju kako bi potkopali Putina, navodi francuska agencija.\nMeđutim, Ministarstvo unutrašnjih poslova Dagestana odbacilo je spekulacije da je napad u Mahačkali delo pobunjenika.


Oglas za radno mjesto: Nastavnik srpskog jezika - JU Gimnazija Filip Višnjić - BoljiPosao.com\nJU Gimnazija Filip Višnjić\nNastavnik srpskog jezika – pripravnik sa 12 časova srpskog jezika sedmično, 1 izvršilac, na određeno vrijeme-do povratka radnice sa bolovanja.\nZa navedeno radno mjesto pored opštih uslova utvrđenih Zakonom kojim se uređuju radni odnosi i posebnih uslova propisanih u članu 104. Zakona o osnovnom vaspitanju i obrazovanju (’‘Službeni glasnik RS’’ broj 44/17), kandidati treba da ispunjavaju uslove predviđene članom 3. stav (1) tačka a) Pravilnika o stručnim profilima i zvanjima nastavnika, stručnih saradnika i vaspitača („Službeni glasnik Republike Srpske“, broj 77/09, 86/10, 25/14 i 76/15).\nPravo učešća na konkursu imaju i lica koja su po propisima važećim do stupanja na snagu Zakona o osnovnom vaspitanju i obrazovanju (’‘Službeni glasnik RS’’ broj 44/2017.) ispunjavala uslove u pogledu stepena i vrste stručne spreme.\nUz prijavu na raspisani konkurs, sa biografijom i potpisom od strane kandidata koji se prijavljuje na konkurs, potrebno je da kandidati dostave i dokumentaciju na osnovu koje se dokazuje ispunjenost opštih uslova i to:\nb) dodatak diplomi, koji sadrži podatke o prosjeku ocjena tokom studiranja ili uvjerenje visokoškolske ustanove o prosjeku ocjena tokom studiranja, ukoliko u diplomi ne postoje podaci o prosjeku ocjena;\nv) uvjerenje izdato od Zavoda za zapošljavanje o vremenu provedenom na evidenciji nezaposlenih lica;\nDana, 20. 03. 2018. godine (utorak) u 11:00 časova u prostorijama JU Osnovne škole ‘’Filip Višnjić’’ Donja Trnova obaviće se intervju sa kandidatima koji su dostavili potpune i blagovremene prijave, odnosno, koji ispunjavaju uslove konkursa.


ATINA – Tri devojčice i žena poginuli su danas kada je čamac sa migrantima na kojem su bile potonuo kod grčkog ostrva Hios. Najmanje jedna osoba sa čamca se vodi kao nestala, a spasene su 22, navela je grčka obalska straža. Sa čamca koji je nedugo pre nesreće krenuo iz Turske spaseno je 14 muškaraca, sedam žene i dete, javlja Beta. Devojčice koje su poginule imale su između tri i 14 godina, navele su vlasti. Grčki ministar za migracije Notis Mitaraki optužio je Tursku da ne nadgleda sprovođenje sporazuma sa EU iz 2016. godine, prema kojem Ankara treba da sprečava tražioce azila da krenu ka EU. Grčka je bila glavna tačka za ulazak migranata i izbeglica u EU tokom krize 2015. i 2016. godine, ali je njihov priliv znatno smanjen u prethodne dve godine usled oštrijih mera.\nVAŠINGTON - Bivši američki predsednik Donald Tramp upozorio je da se SAD „truju” najezdom imigranata koji dolaze u zemlju, pa je pozvao na nastavak pravljenja zida duž granice, čije je građenje zaustavio predsednik Džozef Bajden kada je u januaru stupio na dužnost. „Naša država se truje tako što milioni ljudi ilegalno prelaze našu granicu, a u mnogim slučajevima nisu ni ispitani, ni zaustavljeni. Mnogi su kriminalci iz ispražnjenih zatvora drugih zemalja, većina njih su opasni”, naveo je Tramp u saopštenju, preneo je „Njujork post”. On je dodao da Sjedinjene države „umiru iznutra” i da niko ništa ne radi da zaustavi to. „Prva stvar koju bi trebalo uraditi, a treba je uraditi brzo, jeste da se završi izgradnja zida. Dogovor se mora postići sa Meksikom, koji služi kao barijera\nVATIKAN - Papa Franja je pozvao danas da se prekine praksa vraćanja migranata spašenih na moru, u Libiju i druge nesigurne zemlje gde trpe nasilje.On je pozvao međunarodnu zajednicu da pronađe konkretna trajna rešenja za upravljanje „migracijskim tokovima” u Sredozemnom moru. U obraćanju na Trgu Svetog Petra papa Franja je izrazio bliskost i solidarnost sa hiljadama migranata, izbeglica i drugih kojima je potrebna zaštita u Libiji. „Toliko je ovih muškaraca, žena i dece izloženo nehumanom nasilju. Još jednom tražim od međunarodne zajednice da održi obećanja u potrazi za zajedničkim rešenjima koja su konkretna i trajna za upravljanje migracijskim tokovima u Libiji i celom Mediteranu”, rekao je papa Franja. Za prihvatne centre u Libiji, rekao je da su „pravi koncentracioni\nDejvis kup: Srbija – Nemačka 0:1 u dublu


HITNO POČETI SA IMPLEMENTACIOM IPARD PROGRAMA\nIzveštaju Evropske komisije o napretku Srbije u pregovorima o članstvu u EU ocenjeno je da su u poglavljima 11 i 12, koja se odnose na poljoprivredu i ruralni razvoj, odnosno bezbednost hrane, ostala nerešena mnoga pitanja, između ostalog i uspostavljanje sistema za realizaciju IPARD programa, bezbednost hrane, upotreba pesticida, zakon o GMO...\n-U narednom periodu Srbija treba da preduzme sve potrebne korake da popuni zahtev kako bi joj se odobrio budžet za IPARD II program.\nTo uključuje i alokaciju adekvatnih resursa i jačanje kapaciteta svih IPARD tela i poboljšanje implementirane procedure – navodi se u Izveštaju Evropske komisije, koji je uručen premijeru Aleksandru Vučiću, a koji je je šef delegacije Evropske unije u Srbiji Majkl Davenport trebalo prekjuče da predstavi u srpskom parlamentu.\nDodaje se da je zahtev za odobravanje budžeta za IPARD 2014-2020. podnet u decembru 2015. godine, međutim, ukazuje se da postoji nekoliko ključnih problema, uključujući i problem zapošljavanja u institucijama koje će sprovoditi ovaj program.\n-Srbija hitno treba da reši goruće probleme da bi bila u poziciji da krene napred u implementaciji IPARD programa – navodi se u izveštaju u koji je Agrosmart imao uvid.\nTakođe, potrebno je da usvoji i prosledi primenu akcionog plana koji se odnosi na poljoprivredu i ruralni razvoj. Ostalo je, dodaje se, da se usvoji i Nacionalni program za poljoprivredu i ruralni razvoj 2016-2020. godina, a kako se navodi u izveštaju, usaglašavanje sa evropskim politikama zahteva i dalju harmonizaciju direktnih plaćanja.\nUz podsećanje na to da je uspostavljena radna grupa za sistem računovodstvenih podataka na poljoprivrednim gazdinstvima (FADN) ocenjeno je da je izostalo definisanje formalnih institucionalnih odgovornosti za ovaj sistem i usvajanje pravilnika koji se na to odnose.\n-Srbija još treba da počne da razvija integrisan sistem kontrole plaćanja (IACS) da bi se pripremila za rukovođenje i kontrolisanje plaćanja u poljoprivredi.\nNeophodno je fokusirati se na usvajanje pravne baze, identifikovanje odgovornosti učesnika i razvijanje sistema identifikacije parcela (LPIS), kao i poljoprivrednog registra – navodi se u izveštaju.\nDodaje se da treba da se usvoji i plan za razvoj organske proizvodnje i ocenjuje da su površine pod ovim kulturama porasle na oko 15.000 hektara, što je 0,4 odsto ukupnih poljoprivrednih površina.\nNavodi se da nije bilo napretka u prethodnom periodu kada je reč o pitanjima bezbednosti hrane, veterinarske i fitosanitarne politike i nacionalne referentne laboratorije, te da usvajanjem nacionalnog plana sve to treba unaprediti.\nDodaje se da laboratorija za kontrolu mleka u Nacionalnoj referentnoj laboratoriji nije još operativna i kadrovski osposobljena.\nPodseća se da je dozvoljen nivo aflatoksina u mleku povećan pet puta i nije više u saglasnosti sa EU.\nU izveštaju se Komisija osvrće i na pitanje vakcinacije svinja protiv kuge navodeći da nije bilo slučajeva te bolesti, te na minulu raširenu pojavu bolesti kvrgave kože goveda.\nPodseća na to da se mora usvojiti legalni okvir za održivu primenu pesticida, kao i nacionalni plan za smanjenje rizika i uticaja pesticida.


PSG upozorava da SNS prikuplja podatke iseljenika iz Srbije kako bi manipulisala glasovima – Slobodne novine\nU saopštenju se navodi da se članu Pravnog tima PSG Vuku Djordjeviću obratio gradjanin koji više ne živi u Srbiji, kome je aktivistiknja SNS, njegova poznanica, tražila lične podatke, kao i kontakte drugih ljudi iz njegovog okruženja koji su joj potrebni, kako piše, za “izbore za (predsednika Srbije Aleksandra) Vučića, kako bi dobila posao”.\n“Iz navedenog jasno zaključujemo da aktivisti SNS-a imaju zadatak da prikupljaju lične podatke naših državljana sa prebivalištem u inostranstvu, kako bi sproveli u delo ono što godinama rade, a to je da nakon zatvaranja biračkih mesta glasaju umesto ljudi koji ne žive u Srbiji. U uslovima bojkota izbora i bez aktivnih kontrolora opozicije na izbornim mestima, taj zadatak će im biti nikad lakši”, ocenjuje PSG.\nDjordjević je u saopštenju naveo da će Pravni tim PSG budno pratiti celokupan izborni proces i pozvao je gradjane koji uoče bilo kakve nepravilnosti u predizbornoj kampanji i biračkim mestima da im se jave kako bi reagovali i “potpuno obesmislili nameštene i neregularne izbore”.\n“Opozicija koja ima vlast na lokalu da odbije da organizuje izbore”


Postavio Yucom - 25/05/2021 Aktuelno, Poglavlje 23\nU ponedeljak, 24. maja 2021. godine u Narodnoj skupštini Republike Srbije održano je Treće javno slušanje o promenama Ustava Republike Srbije u oblasti pravosuđa, u organizaciji Odbora za ustavna pitanja i zakonodavstvo.\nSlušanja se organizuju povodom započinjanja izmena Ustava u delu koji se odnosi na uređenje pravosudne grane vlasti, sudove i tužilaštva i nadležnosti Narodne skupštine kako bi se obezbedila nezavisnost pravosuđa od političkog uticaja, maksimalno ograničavajući uticaj zakonodavne i izvršne vlasti u postupku odabira, predlaganja, izbora, premeštaja i prestanka funkcije sudija, predsednika sudova i (zamenika) javnih tužilaca.\nNarodna skupština izjasniće se o Vladinom predlogu za promenu Ustava RS na sednici 8. juna 2021. godine.\nNa slušanje su pozvani predstavnici i predstavnice civilnog društva: Komitet pravnika za ljudska prava YUCOM, Beogradski centar za ljudska prava, Nacionalni konvent o Evropskoj uniji i Fondacija Tijane Jurić.\nNa prethodna dva slušanja pozivana su strukovna udruženja i profesori ustavnog prava. Pored predsednice i članova Odbora, na svakom slušanju prisustvuju i predsednik NSRS, ministarka pravde, direktor Pravosudne akademije, kao i predstavnici međunarodnih organizacija, delegacije Evropske unije, OEBS-a, kancelarije Saveta Evrope u Beogradu i predstavnici ambasada. Na ovo treće slušanje bili su pozvani i predsednica Vlade, Ana Brnabić, član Venecijanske komisije za Srbiju, profesor Vladan Petrov, i njegova zamenica, Maja Prelić Simović, koji ipak nisu prisustvovali.\nUvodne reči imali su predsednica Odbora za ustavna pitanja i zakonodavstvo Jelena Žarić Kovačević, predsednik NSRS, Ivica Dačić i ministarka pravde, Maja Popović.\nU ime Komiteta pravnika za ljudska prava YUCOM govorile su predsednica, dr Katarina Golubović i savetnica za pitanja procesa EU integracija, Jovana Spremo, koja se obratila kao koordinatorka radne grupe Nacionalnog konventa o EU za Poglavlje 23.\nNa slušanju su govorile i Nataša Dragojlović, koordinatorka Nacionalnog Konventa o EU, Sonja Tošković, izvršna direktorka Beogradskog centra za ljudska prava, Verica Smiljanić, predsednica UO Društva sudija Srbije, Velibor Vojvodić, potpredsednik Alumni klub Pravosudne akademije Branko Miladinović i Jelena Ilić iz Udruženja građana Istina – Tamarini zakoni, kao i direktor Pravosudne Akademije, Nenad Vujić.\nIzlaganja možete pogledati u nastavku.\nIzlaganje dr Katarine Golubović (PDF)\nIzlaganje Jovane Spremo (PDF)\nObaveštenje o rezultatima Poziva u okviru Programa Solidarno za prava svih – Podrška braniteljima ljudskih prava u lokalnim sredinama 2021/2022.


Arhiva - Sekretar odbrane SAD Lojd Ostin tokom posete pripadnicima Nacionalne garde SAD raspoređenim kod Kapitola SAD, u Vašingtonu, 29. januara 2021.\nAmerički sekretar za odbranu Lojd Ostin iskoristiće svoj prvi ministarski sastanak sa saveznicima u NATO-u u sredu kako bi pokušao da popravi narušeni odnos, priznajući da su dugogodišnje veze ponekad bile zategnute pod bivšim američkim predsednikom Donaldom Trampom.\nPromena tona i pristupa, kako su to u utorak opisali visoki američki odbrambeni zvaničnici, dolazi dok Sjedinjene Države i NATO vagaju glavne odluke o nivoima snaga u Avganistanu i o tome kako se najbolje suprotstaviti silama poput Rusije i Kine, koje i dalje žele da se krše međunarodne norme u svoju korist.\nAli zvaničnici su rekli da Bajdenova administracija vjeruje da sposobnost napretka u bilo kojem od gorućih pitanja s kojima se suočava alijansa zavisi od postavljanja odnosa na čvrste temelje.\n"SAD svoje prisustvo u Nemačkoj i dalje smatraju važnim delom zajedničke bezbednosti"\n"Pošteno je reći da su tokom poslednje četiri godine percepcija javnosti o američkoj posvećenosti i našoj nameri bila pomalo nejasna", rekao je novinarima visoki zvaničnik američke odbrane uoči početka dvodnevnih virtuelnih sastanaka.\nOstin je "zaista usredsređen na pokušaj da revitalizuje naš odnos sa Alijansom", rekao je zvaničnik, dodajući da sekretar namerava da uveri NATO da posvećenost Vašingtona uzajamnoj odbrani, koja se naziva članom 5 pakta, "ostaje gvozdeno čvrsta".\nGeneralni sekretar NATO-a Jens Stoltenberg signalizirao je želju za resetovanjem odnosa SAD i NATO-a ranije ovog meseca.\n"Ne može se poreći da smo u poslednje četiri godine imali teška vremena. I nije tajna da sam takođe imao teške razgovore sa bivšim predsednikom", rekao je. "U bezbednosnim je interesima i Evrope i Severne Amerike, Sjedinjenih Država, da se započne iznova".\nIpak, dok Bajdenova administracija i NATO nastoje da poprave sve zaostale pukotine, suočeni su sa svojom prvom velikom odlukom - šta učiniti u Avganistanu, gde se SAD suočavaju sa majskim rokom za povlačenje svojih preostalih 2.500 vojnika iz zemlje.\n"Nije bilo nikakvih odluka o nivou trupa u Avganistanu", rekao je visoki odbrambeni zvaničnik, nazivajući sastanak ministara NATO-a šansom da se SAD konsultuju sa članicama Alijanse, koje tamo imaju još 7.000 vojnika.\n"Sjedinjene Države i NATO zajedno su ušli u Avganistan. Prilagodićemo se zajedno. A ako bude pravo vreme, otići ćemo zajedno", dodao je zvaničnik, ponavljajući komentare generalnog sekretara NATO-a date samo dan ranije.\nIpak, raste zabrinutost da sporazum potpisan sa talibanima možda neće biti održiv.\nAmerički odbrambeni zvaničnici su više puta upozoravali da je nivo nasilja u Avganistanu i dalje previsok, postavljajući pitanja da li se talibani zaista drže dogovora.\nNeki američki zvaničnici i dalje se nadaju.\nSenat potvrdio imenovanje prvog Afroamerikanca za šefa Pentagona\n"Mislim da postoji svaki podsticaj za njih da ispune taj sporazum", rekao je drugi visoki američki odbrambeni zvaničnik o talibanima, napominjući da Pentagon i dalje sprovodi reviziju sporazuma iz februara 2020. godine.\nAli neki analitičari još ne vide da SAD pristaju da odu.\nBajdenova administracija "želi da očuva stabilnost u Avganistanu i da se osigura da se nastavi protivteroristička misija koja je dovela Sjedinjene Države u Avganistan 2001. godine", rekao je preko Skajpa Avganistanskom servisu Galsa Amerike Stiv Kol, autor knjige "Ratovi duhova: Tajna istorija CIA-e, Avganistana i Bina".\n"Mislim da će najverovatnije zaključiti da im treba više vremena i da nivo trupa u Avganistanu, sada oko 2.500, možda neće biti dovoljan za protuterorističku misiju", rekao je Kol.\nAmeričke snage u Evropi\nVašingtonski saveznici u NATO-u takođe će želeti da čuju kakva je sudbina američkih trupa koje su trenutno stacionirane širom Evrope.\nPod rukovodstvom Trampa, SAD su prošlog jula najavile da će povući oko 12.000 vojnika iz Nemačke, od kojih će neke poslati u Belgiju, Italiju i Poljsku, dok će ostale vratiti kući.\nPod Bajdenom je taj plan stavljen na čekanje, a Vašington će verovatno uveriti saveznike da se američke snage u najmanju ruku neće povlačiti.\n"Ni na koji način ne bih očekivao da vidim nešto što bi izgledalo, recimo, kao povlačenje", rekao je visoki američki odbrambeni zvaničnik. "Položaj u Evropi je presudan za interese nacionalne bezbednosti SAD."\nZajedno sa uveravanjem američkih evropskih saveznika da će SAD i dalje biti prisutni, odbrambeni zvaničnici će takođe dati prioritet suprotstavljanju Rusiji.\n"Revitalizacija odnosa SAD sa Alijansom, promena u našem tonu i pristupu, želja da radimo sa našim saveznicima i partnerima... sve je to neraskidivo povezano sa onim što smo videli iz Rusije", rekao je visoki odbrambeni zvaničnik.\nJedno od područja u kojem će kod Bajdenove adminstracije verovatno postojati određeni stepen kontinuiteta sa Trampovom administracijom je trošenje za odbranu.\nZvaničnici Pentagona rekli su u utorak da, iako zahvaljuju saveznicima iz NATO-a koji su postigli obećanje da će sve članice potrošiti dva odsto svog bruto domaćeg proizvoda (BDP) na odbranu, to nije dovoljno.\n"Očekujemo da će svi saveznici ispuniti ovu posvećenost", rekao je visoki zvaničnik odbrane. "Treba obaviti još posla... to ćete itekako čuti".\nAvganistanski servis Glasa Amerike učestvovao je u pisanju ovog izveštaja\nVučić sa predstavnikom NATO-a o saradnji


Odalović: Sledećeg četvrtka predajemo Prištini tela 7 osoba - Radio Kosovska Mitrovica\n“Sledi sastanak podrgupe za forenziku, u kojoj su, osim predstavnika Beograda i Prištine, i međunarodni predstavnici. Tu očekujemo odgovor na pitanje čija se tela nalaze u mrtvačnici u Prištini, kojih je tamo 350”, rekao je Odalović.\n“Nadam se da više neće biti politizacija”, poručio je Odalović.\n“Proces se zaustavljao zbog Kurtijevog uslovljavanja da ja ne mogu da učestvujem u ovom procesu, međutim, on nije vlasan da odredi ko će biti na čelu beogradske delegacije, niti smo mi osporavali nekoga koga je predlagala Priština. Nadam se da ćemo to prevazići i nastaviti da radimo”, poručio je Odalović.


Srbi s Kosova očekuju jasan stav Beograda\nLider Srpske liste Oliver Ivanović izjavio je danas da se u Beogradu "nažalost ne pridaje važnost porukama koje stižu sa Kosova i Metohije", ali i da uprkos tome Srbi s Kosova očekuju jasan odgovor Beograda o učešću na izborima na Kosovu, zakazanim za 17. novembar.\nOd 64 liste, na kosovskim izborima 13 srpskih\nZa učešće na lokalnim i parlamentarnim izborima na Kosovu zakazanim za 17. novembar prijavila su se 64 politička subjekta među kojima i 13 srpskih partija, koalicija i grupa građana. Do isteka roka za prijavu za izbore, 12. septembra, liste su predale Srpska liste za Kosovo i Metohiju, Srpska ...\nMoguć gubitak dve srpske opštine na Kosovu i Metohiji\nPoruka da Srbi sa Kosmeta ne učestvuju na izborima u pokrajini 17. novembra neće popraviti ni pregovaračku poziciju Beograda niti život tamošnjih Srba. Prva posledica ove odluke mogla bi biti i gubitak jedine dve srpske opštine južno od Ibra - Novog Brda i Štrpca, a poslata je još jedna negativna ...\nIzlaze li Srbi na kosovske izbore?\nBeograd -- Iako je rok za prijavu za učešće na kosovskim izborima istekao, Srbi još ne znaju da li učestvuju na njima. Postavlja se pitanje koja je svha najave vlasti u Beogradu da će „u narednih nekoliko dana odlučiti da li da Srbima preporuče da učestvuju“ na kosovskim izborima.\nNemam pravo da pozovem Srbe na izbore na Kosovu\nVlasti u Beogradu odlučile su da preporuče Srbima na Kosovu i Metohiji da ne učestvuju na parlamentarnim izborima u pokrajini, zakazanim za 17. novembar. Međutim, da li će pozvati Srbe i na bojkot lokalnih izbora, predsednik Srbije i Vlada tek treba da odluče narednih dana.\nBeograd poručuje: „Pakujte se...“\nGost: Oliver Ivanović, nosilac Srpske liste za Kosovo Novinarka: Danica Vučenić B92: Rok za prijavu učešća na predstojećim izborima na Kosovu istekao je juče. Zvanični Beograd ima stav da za učešće partija kosovskih Srba na parlamentarnim izborima na Kosovu nisu ispunjeni uslovi.\nVlada protiv učešća na izborima\nBeograd, Priština -- Vlada Srbije preporučuje Srbima na Kosovu da ne učestvuju na pokrajinskim izborima. Priština bez komentara, opozicija za izlazak. U saopštenju izdatom nakon sednice kaže se da Vlada Srbije smatra da ni posle osam godina, od kada je uvedena misija UN na Kosovu i Metohiji, nisu ...\nStav Vlade podelio Srbe oko izbora na Kosovu\nVlada Srbije je preporučila danas Srbima da ne učestvuju na parlamentarnim izborima na Kosovu i Metohiji, što je podržala većina parlamentarnih stranaka iz Srbije, dok su Srbi sa Kosova podeljeni oko tog pitanja. Vlada Srbije, posle konsultacija sa predsednikom Republike Borisom Tadićem, ...\nBeograd neće pozvati Srbe na izbore\nBrisel, Beograd, Priština -- Još nema zvanične odluke Srbije da li kosovski Srbi da izađu na izbore na Kosovu. Izvori B92: neće biti poziva na glasanje. Državni vrh Srbije preporučiće Srbima da ne učestvuju na izborima na Kosovu, saznaje B92.\nZapad: Srbi da izađu na izbore\nVelika Britanija, SAD, Francuska, Nemačka i Italija nameravaju da upute pismo Vladi Srbije sa preporukama za izbore na Kosovu zakazane za 17. novembar, saznaje „Blic“ od izvora bliskog Kontakt grupi. U pismu će te države pozvati beogradske vlasti da ohrabre Srbe sa Kosmeta da učestvuju na izborima.\nBeograd protiv učešća Srba na izborima na Kosovu\nPredsednik i Vlada Srbije smatraju da nisu ispunjeni uslovi za učešće Srba na izborima za poslanike Skupštine Kosova 17. novembra, a formalnu odluku o tome Vlada bi trebalo da saopšti posle sutrašnje sednice. Predsednik Srbije Boris Tadić izjavio je danas u Portugaliji da "nema pravo" da Srbe ...\nSejdiu pozvao građane na izbore\nPriština -- Kosovski predsednik Fatmir Sejdiu pozvao je sve građane Kosova da masovno izađu na izbore 17. novembra. Samardžić: bez uslova. "Pozivam i pripadnike manjina, posebno Srbe, da postanu deo tog važnog procesa za Kosovo" je rekao Sejdiu.\nSamardžić: Nema uslova za izlazak Srba na izbore na KiM\nMinistar za Kosovo i Metohiju Slobodan Samardžić izjavio je večeras da je državni vrh Srbije, nakon višednevnog razmatranja, procenio da nisu ispunjeni uslovi da Srbi učestvuju na predstojećim izborima na Kosovu. „Posle više sastanaka i svestranog razmatranja ovog pitanja, donet je zaključak da ...


Ivančić: Srušiti nacionalističke režime u regionu | N1 Srbija\nIvančić: Bez rušenja nacionalističkih režima nema bolje budućnosti za region\n19.02.2019. |08.32 >08.36 |\n"Hrvatska je, recimo osudila Mirka Norca, ali Hrvatska takođe smatra da je Norac heroj. To radi cinična zajednica, to rade cinična društva, gde su svi ugurani u temeljnu priču laži. To se neće raščistiti dok mi ta g**na ne srušimo, dok ne počnemo graditi društva na drugoj osnovi, gde neće biti nacionalizam početak i kraj", rekao je Ivančić na tribini u Novom Sadu.\nDodao je da kada čuje reči poput “individualizacija krivice, dobija ospice, zato što se mora govoriti i o kolektivnoj masovnoj odgovornosti”.\n"U Splitu su svi znali da (logor) Lora postoji i šta se u njoj radi. A Lora je postojala sedam godina. A nas par koji smo pisali i govorili o tome šta se u Lori radi smo bili tretirani kao zadnja stoka. Taj gard je zadržan i danas", kazao je Ivančić.\nPrema njegovim rečima, ona društvena zajednica koja prva podigne spomenik vlastitoj krivici, moći će da doživi katarzu.\nGovoreći o nekadašnjem logoru u rudniku Omarska kod Prijedora, koji je posle rata u Bosni i Hercegovini kupila multinacionalna kompanija Arcelor Mital, Ivančić je rekao da je to dokaz da međunarodni kapital nema nikakav loš odnos prema logoru kao takvom jer je rudnik logor sam po sebi.\n"Dakle, sa biznisa zločina u ratu, u miru se prešlo na zločin biznisa. To je slučaj i sa Omarskokm i Arcelor Mitalom", ocenio je Ivančić.\nNa tribini je predstavljena fotomonografija "Iza sedam logora: Od zločina kulture do kulture zločina", a u novosadskoj Galeriji likovne umetnosti Poklon zbirka Rajka Mamuzića postavljena je i istoimena izložba fotografija.\nAutori knjige su, pored Viktora Ivančića, novinar Nemanja Stjepanović i fotoreporter Hrvoje Polan. Fotografije Hrvoja Polana beleže trenutni izgled nekadašnjih domova kulture - mesta stradanja u Hrvatskoj, Bosni i Hercegovini i na Kosovu.\nI knjiga i fotografije govore o nekadašnjim domovima kulture iz doba socialističke Jugoslavije, koji su tokom rata pretvoreni u logore, mučilišta i stratišta.\n"Na svim tim mestima gde su se dešavali zločini, svi sve znaju, ali istovremeno ništa ne znaju i poriču. Ta mesta su u stvari muzealizacija poricanja i na njima najviše ima onoga čega nema", rekao je Viktor Ivančić.\nDodao je da pretvaranje domova kulture u mučilišta zapravo predstavlja još jedan dokaz o pogubnom uticaju konstrukta nacionalne kulture.\nDomovi kulture su u doba socijalizma bili deo projekta kolektivne emancipacije, a devedesetih godina 20. veka su postali deo kulta nacionalne kulture, koji se svodi na eliminaciju, jer je likvidacija jedina kreacija konstrukta nacionalne kulture. I ta kreacija je puno ostvarenje dobila kada je dom kulture pretvoren u stratište i mučilište.\nNemanja Stjepanović je rekao da je cilj pretvaranja domova kulture u stratišta bilo i ubijanje dotadašnjeg sistema vrednosti.\n"Domovi kulture bili su u socijalizmu mesta otrgnuta od crkve i krčme. Fotomonografija zapravo svedoči o tome šta smo imali, šta smo mogli da imamo, a šta danas imamo", naveo je Stjepanović.\nPrema njegovim rečima, zločini koji su počinjeni u domovima kulture su ujedno bili i poruka onima koji nisu bili zatočeni šta će im se desiti ukoliko se ne odsele iz tih mesta.\n"Mi o tome sve znamo pa se može reći da se ovde ne radi o negiranju ili poricanju zločina, već o njihovom opravdavanju", kazao je Stjepanović.\nDodao je da je nedavni predlog predsednika Srbije Aleksandra Vučića da se "stavi moratorijum" na priču o prošlosti zapravo "vrhunac licemerja, jer mi nigde nećemo stići dok god ne raščistimo s prošlošću".\n"U suprotnom, desiće se neki novi ratovi u kojima će možda ovi silni tržni centri koji se grade postati nova stratišta i mučilišta. Na žalost, licemerje je i dalje na snazi, kao i produženo ratno stanje", ocenio je Nemanja Stjepanović.\nIzložba će biti otvorena do 25. februara, a događaj organizuje beogradski forum ZFD, koji je izdavač knjige.\nViktor Ivančić Nemanja Stjepanović nacionalizam ratni zločin\nSvedok priznao da je lažno svedočio u korist Glavaša 05.11.2019.\nČlanak je fantastičan a komentari otkidaju!Međutim,po broju minusa još ćemo se (na žalost) koprcati u balkanskoj nacionalističkoj kaljuzi i g.....a!\nKratko i jasno - svim normalnim ljudima sveta.\nIstina je uvek neverovatno jednostavna.


Dančenko: Postoji konsenzus ruske političke elite da ratifikacija START-a 2 predstavlja meru za izgradnju poverenja i doprinosi unapredjenju saradnje Rusije i Sjedinjenih Država, uključujući i Evropsku uniju.\nZa komentar o značaju novog sporazuma START II za Sjedinjene Države i Rusiju i dalji razvoj njihovih bilateralnih odnosa kolega Branko Mikašinović obratio se saradniku vašingtonskog Instituta „Brukings“, Igoru Dančenku.\nDančenko: „Sporazum Start Dva o smanjenju nuklearnog naoružanja ima istorijski značaj i predstavlja veliki diplomatski uspeh za obe zemlje i važan korak u daljem razvoju bilateralnih odnosa. U širem kontekstu, izražava se nada da će ovaj sporazum dovesti do daljih sporazuma i režima o neširenju nuklearnog naoružanja. Istovremeno, on doprinosi unapredjenju globalne bezbednosti, a pod tim se tradicionalno podrazumeva da nuklearno oružje i materijali ne dođu u ruke terorista, da dođe do daljeg smanjenja nuklearnog naoružanja i kontrole, verifikacije, itd. To sve se pozitivno odražava i na novi sporazum o antiraketnoj odbrani, kojim bi verovatno bili obuhvaćeni Rusija, Sedinjene Države i Evropa.“\nGlas Amerike: Kakav dalji razvoj dogadjaja očekujete posle ratifikacije ovog sporazuma?\nDančenko: „Rusija još nije ratifikovala sporazum. U medjuvremenu, mogli bismo da vidimo politički fudbal u ruskoj Dumi, više simobiličan nego ozbiljan, pre nego što sporazum bude ratifikovan. Postoji konsenzus ruske političke elite da ratifikacija ovog sporazuma predstavlja meru za izgradnju poverenja i doprinosi unapredjenju saradnje Rusije i Sjedinjenih Država, uključujući i Evropsku uniju. Takva saradnja se odnosi na Avganistan, gde bi ruska kooperacija mogla da bude od presudnog značaja. Druga stvar se odnosi na raketni odbrambeni sistem u Evropi. Rusija se nada da će u tom pogledu biti postignut novi sporazum, koji je predložila Moskva, a koji obuhvata centralni odbrambeni evropski sistem, što u suštini znači da bi sve zemlje imale svoje nezavisne sisteme, ali bi na radaru svi videli jednu te istu sliku u pogledu hipotetičnih ili stvarnih opasnosti od raketnog napada.“\nGlas Amerike: Da li će ovaj sporazum približiti Rusiju Evropi?\nDančenko: „Pored ključnog elementa antiraketnog odbrambenog sistema, drugi aspekt rusko-evropskih odnosa je saradnja Rusije i NATO-a, koja je sve veća, pošto su prevazidjene razlike posle rusko-gruzijskog konflikta. Pored toga, unaprediće se vojni i ekonomski odnosi Rusije i Evrope. Moskva je već kupila od Francuske nosače helikoptera i trupa. Takve aktivnosti će svakako dovesti do veće saradnje u domenu bezbednosti i borbi protiv globalnog terorizma.“


BalkanMagazin :: Samit Evropske unije: Moguće zatvaranje unutrašnjih granica za putovanja „koja nisu neophodna“\nsubota, 23. januar 2021 01:27\nPredsednica EK fon der Lejen najavila da bi zapadnom Balkanu mogla da bude poslata pomoć u vakcinama iz rezervi zemalja članica u situaciji, mada su neke zemlje EU morale da suspenduju vakcinaciju zbog nestašice\n(Predsednica Evropske komisije Ursula von der Leien i predsednik Evropskog saveta Charles Michel na konferenciji za novinare na kraju video konferencije članova Evropskog saveta o COVID-19 u Briselu, Belgija, 21. januara 2021.)\nNa samitu održanom putem video veze, šefovi država i vlada EU zaključili su da je pandemijska situacija veoma ozbiljna, pogotovu zbog novih sojeva virusa kovid-19. Nastojeći da usaglase mere protiv širenja zaraze virusom, oni su postigli dogovor oko međusobnog priznavanja rezultata brzih anti-genskih testova i založili se da zemljama zapadnog Balkana solidarno, "što pre" budu isporučene vakcine.\nU zaključima samita se kaže da granice među državam članicama treba da ostanu otvorene zbog funkcionisanja zajedničkog tržišta, ali da je moguće da će biti potrebne mere koje bi postavile ograničenja za putovanja „koja nisu neophodna“.\nPredsednik Evropskog saveta Charles Michel predsedava video konferencijom članova Evropskog saveta o COVID-19, u Briselu, Belgija, 21. januara 2021.\nBez „vakcinalnih pasoša“ - zasad\nŠefovi država i vlada EU složili su se da vakcinacija treba da se ubrza i da obaveze koje su farmaceutske kompanije preuzele – treba da budu ispunjene. Naglasili su da vakcine treba da budu istovremeno distribuirane, srazmerno broju stanovnika svake zemlje.\nPovodom takozvanih „vakcinalnih pasoša“ evropski lideri složili su se da treba da rade na standardizaciji medicinskih potvrda o vakcinaciji i da će se naknadno dogovarati u koje svrhe te potvrde mogu da se upotrebljavaju.\nEvropski šefovi država i vlada potvrdili su da su, u kontekstu pandemije, solidarni sa zemljama zapadnog Balkana i trećim zemljama koje nisu članice EU i najavile „efektivnu podršku koja će uslediti što pre“.\nOni su podržali stav da vakcina treba da bude opšte svetsko dobro i u tom kontekstu istakli su važnost programa Kovaks, namenjenog nabavci vakcina za zemlje sa malim i srednjim primanjima.\nPredsednica Evropske komisije Ursula Fon der Lajen rekla je da Kovaks ”trenutno ima problema u nabavci vakcina”.\nMalo verovatna pomoć državama zapadnog Balkana\nPredsednica Lejen najavila je da bi zapadnom Balkanu mogla da bude poslata pomoć u vakcinama iz rezervi zemalja članica ali to - deluje malo verovatno. Mnoge zemlje nemaju rezervi ni za svoje potrebe pa su mestimično čak suspendovale vakcinaciju.\nFrancuska je, na primer, suočena sa nestašicom vakcina. Sinoć je u najugroženijem području na istoku zemlje, ovde u Alzasu, čiji je glavni grad Strazbur, delimično suspendovana vakcinacija zbog izostanka snabdevanja vakcinalnih centara.\nU kratkom zvaničnom saopštenju zdravstvenih vlasti rečeno je da će suspenzija trajati do ponedeljka, dok je određeni broj vakcinacija odložen za nedelju dana. Lekari su potvrdili da postoji bojazan da za nedelju dana bude odložena druga vakcinacija za one koji su već prvi put vakcinisani pre tri nedelje.\nUprkos kašnjenju, ministar zdravlja Olivier Véran izjavio je za LCI televiziju da misli da će do kraja avgusta zdravstvene vlasti biti u mogućnosti da vakcinišu sve francuske građane - pod uslovom da sve poručene vakcine stignu kako je predvidjeno.


Predsjednica Republike Srpske razgovarala sa novoimenovanim ambasadorom Kraljevine Holandije u BiH – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u svom kabinetu sa novoimenovanim ambasadorom Kraljevine Holandije u BiH Janom Valtmansom /Jan Waltmans/.\nU okviru nastupne posjete, sagovornici su razmijenili mišljenje o aktuelnoj političkoj i ekonomskoj situaciji u BiH i Republici Srpskoj, drugim važnim temama u BiH i regionu, kao i trenutnoj epidemiološkoj situaciji.\nPredsjednica Cvijanović upoznala je ambasadora Valtmansa o složenosti političke situacije u BiH, te kompleksnosti odnosa među političkim akterima po određenim pitanjima koja opterećuju funkcionisanje Predsjedništva BiH, Parlamentarne skupštine BiH i Savjeta ministara.\nNa sastanku je izraženo očekivanje da će uskoro biti prevaziđene prepreke koje je nametnula pandemija korona virusa, te da će Republika Srpska i Kraljevina Holandija nastaviti jačanje različitih vidova saradnje, prije svega u oblasti privrede.\nPredsjednica Cvijanović, ovom prilikom, poželjela je novoimenovanom ambasadoru Valtmansu dobrodošlicu i uspjeh u obavljanju ambasadorske dužnosti.


Dodik i Čović poručili predstavncima Bošnjaka: Sredite svoju situaciju – Minber\nvelj. 10, 2019 at 4:57 pm\nDodik i Čović poručili predstavncima Bošnjaka: Sredite svoju situaciju\nadmin 3 godine ago 735 views\n“Očigledno da u BiH ništa ne može ići brzo. Ovo je naš apel – sredite svoju situaciju i dođite da se u skladu sa Ustavom dogovorimo šta ko treba da radi”, rekao je Dodik\nPredsjednici SNSD-a Milorad Dodik i HDZ-a BiH Dragan Čović pozvali su danas bošnjačku stranu da se što prije pristupi formiranju vlasti na niovu BiH, jer postoji dovoljno kapaciteta.ž“Uvijek smo dovedeni do toga da bošnjačka strana traga za nečim, a onda zarobi čitavu strukturu i ne može ništa da se radi. Inače, sada ih pozivamo da zajedno to završimo”, rekao je Dodik na konferenciji za novinare poslije sastanka sa liderom HDZ-a BiH Draganom Čovićem u Mostaru.\n“Očigledno da u BiH ništa ne može ići brzo. Ovo je naš apel – sredite svoju situaciju i dođite da se u skladu sa Ustavom dogovorimo šta ko treba da radi”, rekao je Dodik.\nPrema njegovim riječima, na sastanku je bilo riječi i ekonomskih tema.


Mali: Nema obustave mera za porast nataliteta - 13.03.2022, Sputnik Srbija\nMali: Nema obustave mera za porast nataliteta\nMinistar finansija Siniša Mali izjavio je danas da država neće odložiti ili obustaviti najavljene mere za podsticaj nataliteta zbog krize koja je izazvana... 13.03.2022, Sputnik Srbija\nMali je naglasio da su izdvajanja za podsticaj nataliteta najvažnija, jer su, kako je rekao, deca budućnost Srbije.Mali je podsetio da je proces prijave za dobijanje bespovratnih sredstva u iznosu od 20.000 evra krenuo preko službi za socijalnu zaštitu i da su toku analize tih prijava.Istakao je da se za ta sredstva može prijaviti svaka majka koja je nakon 1. januara ove godine rodila dete, bilo da je prvo, drugo, treće ili četvrto, prenosi Tanjug.\n© Tanjug / DRAGAN KUJUNDZICMinistar fininasija Siniša Mali\nMinistar finansija Siniša Mali izjavio je danas da država neće odložiti ili obustaviti najavljene mere za podsticaj nataliteta zbog krize koja je izazvana sukobom u Ukrajini.\nMali je naglasio da su izdvajanja za podsticaj nataliteta najvažnija, jer su, kako je rekao, deca budućnost Srbije.\nMali je podsetio da je proces prijave za dobijanje bespovratnih sredstva u iznosu od 20.000 evra krenuo preko službi za socijalnu zaštitu i da su toku analize tih prijava.\nIstakao je da se za ta sredstva može prijaviti svaka majka koja je nakon 1. januara ove godine rodila dete, bilo da je prvo, drugo, treće ili četvrto, prenosi Tanjug.\n„Imaju pravo na bespovratnu pomoć od 20.000 evra za kupovinu prvog stana, mi za to imamo novca na računu, kao i za sve ostalo. Ne odustajemo ni od razvojnih projekata, možda ćemo redefinisati neke prioritete, možda ćemo nešto usporiti, ali to zavisi od toga koliko će kriza trajati“, zaključio je Mali.\nMali: Majkama do 20.000 evra za kupovinu stana ili kuće\n20 Februar, 13:52\nVučić: Za Srbiju i region pitanje nataliteta je pitanje opstanka\n23 Septembar 2021, 11:25


Ko igra geopolitičke igre sa cenom nafte (audio) - 22.02.2016, Sputnik Srbija\nKo igra geopolitičke igre sa cenom nafte (audio)\nDrastični pad cena nafte, koji već dugo muči zemlje čije privrede zavise od proizvodnje crnog zlata ali i celokupnu svetsku privredu, teško je objasniti... 22.02.2016, Sputnik Srbija\n11:20 22.02.2016 (Osveženo: 13:13 24.02.2016)\nKo igra geopolitičke igre sa cenom nafte\nDrastični pad cena nafte, koji već dugo muči zemlje čije privrede zavise od proizvodnje crnog zlata ali i celokupnu svetsku privredu, teško je objasniti ekonomskom logikom i više ima veze sa geopolitičkim razlozima.\nU poslednje dve godine vrednost barela pala je za 72 odsto, a od početka godine vrti se na oko 30 dolara. Šta je razlog za tako niske cene nafte, da li je moguć naftni pakt o zamrzavanju proizvodnje nafte o kom se priča ovih dana i kako bi on uticao na naftna tržišta? A šta to znači za Srbiju i srpske proizvođače?\nO tome su u emisiji „Sputnjik intervju“ govorili urednica „Balkan magazina“ Jelica Putniković i Ljubinko Savić iz Privredne komore Srbije.\nPrema rečima Savića, geopolitički razlozi na Bliskom istoku, ponašanje Turske u sukobu sa Sirijom, uticaj pojedinih država, pre svega Rusije i Amerike i poravnanje nekih njihovih odnosa snažno utiču na cene sirove nafte i na njenu proizvodnju.\nKako kaže, postoji i ekonomski momenat, a to je povećana proizvodnja svih vodećih proizvođača sirove nafte, a s druge strane nešto manja potražnja.\n„Ne vidim da se bilo koja država vodi ekonomskom logikom. Trenutno se bore za neka tržišta koja će u narednom periodu dominirati, prvenstveno Evrope, Kine, zemalja BRIKS-a, a koja će u narednom periodu nositi ključni ekonomski dinamički proces u svetu“, rekao je Savić.\nJelica Putniković podsetila je da je urušavanje cena nafte krenulo pre godinu i po dana kad je pod dirigentskom palicom Zapada počela povećana proizvodnja sirove nafte, a izgleda da su i SAD „malo sugerisale“ nekim svojim političkim partnerima na Bliskom istoku da forsiraju proizvodnju nafte ne bi li tako smanjile plasman ruske nafte na svetsko tržište jer je ruska ekonomija bila u ekspanziji.\n17 Februar 2016, 16:29\n„A kada su videli da su i sami počeli da gube, svi oni su i dalje forsirali proizvodnju i radili na svoju štetu. I sada Saudijska Arabija neće da smanji proizvodnju, a to je obrazac po kom se ponašaju mnoge članice OPEK-a duže od godinu dana“, rekla je ona.\nPrema njenim rečima, takva politika je dovela do toga da svi gube — i naftne kompanije, i države koje zarađuju na nafti, jer su njihovi budžeti sve prazniji.\nKako je primetio Savić, povećanje proizvodnje sirove nafte i smanjenje njenih cena nekako se podudara sa uvedenim sankcijama protiv Rusije.\nPrema njegovom mišljenju, ako je cilj bio obaranje proizvodnje nafte u Rusiji i dominacije Rusije na tržištu sirove nafte, a time i ruskog razvojnog ciklusa u privredi, onda je logičnije očekivati da će cena sirove nafte globalno i dalje padati.


Za ove domaće zvezde se priča da imaju probleme sa drogom! – Tračara\nPoznate ličnosti koje imaju probleme s drogom\nGodinama unazad brojni skandali vezani za konzumiranje droge prate poznate ličnosti, kako strane tako i domaće. I dok su neki otvoreno priznali da su imali probleme sa narkoticima, za neke je to ostalo na nivou nagađanja. Ovo su ličnosti čija imena se najčešće pominju kada su u pitanju problemi sa drogom:\nPevač prvi progovorio o zavisnosti (foto: espresso.rs)\nFolk pevač je jedan od prvih koji je javno priznao da je imao problema sa drogom i da se uspešno izborio sa narkomanijom. Ipak, nakon njegovog priznanja se u više navrata pisalo o tome da je pevač još uvek sklon ovom poroku.\nGlumac sklon korišćenju marihuane (foto: espreso.com)\nGlumac je novčano kažnjen zbog posedovanja marihuane, nakon čega je priznao da je droga njegova ali da nije znao da je zabranjeno držati je kod sebe.\nRoker uhapšen zbog heroina (foto: espreso.com)\nFrontmen rok sastava Električni orgazam 2000.godine je bio uhapšen zbog posedovanja heroina, nakon čega je tvrdio da mu je droga bila podmetnuta.\nFolker priznao da konzumira kokain (foto: skandalozno.rs)\nFolk pevač je priznao da je kokain prvi put probao sa 19.godina kao da je i dalje sklon konzumiranju ovog narkotika.\nBiljana takođe imala problema sa kokainom (foto: espreso.com)\nPoznata spisateljica je uhvaćena kako kupuje kokain, nakon čega je priznala da je dva puta u životu kupovala ovu drogu.\nJavno govorio o problemima s drogom (foto: espreso.com)\nGlumac je javno govorio o svojim problemima sa porocima, a sada je potpuno promenio način života i uspeo da prevaziđe probleme sa drogom.\nKusturica je takođe priznao da je imao probleme sa drogom (foto: espreso.com)\nČuveni reditelj je priznao da je zbog depresije konzumirao lekove za spavanje u kombinaciji sa pivom, kao i da je uzimao marihuanu.\nGlumac zbog droge upropastio karijeru (foto: prinscreen)\nGlumac koji je važio za mladu nadu osamdesetih godina prošlog veka, kako se pričalo nije uspeo da postigne veći uspeh upravo zbog problema sa kokainom, a svojevremeno je uhapšen zbog krađe kompjutera.\nMuzičar priznao da je konzumirao marihuanu (foto: fonet)\nCrnogorski muzičar je priznao da je konzumirao marihuanu, a da je jednom probao heroin.\nRoker imao problema sa drogom i alkoholom (foto: espreso.com)\nMuzičar je pored problema sa drogom, o kojima je pričao otvoreno, bio zavisnik i od alkohola, od čega se uspešno izlečio.\nAca Lukas, biljana srbljanović, džej ramadanovski, emir kusturica, igor pervić, milić vukašinović, nebojša bakočević, rambo amadeus, srđan gojković gile, viktor savić\nPrevPrethodna vestVerovali ili ne: Lady Gaga u ‘običnoj’ modnoj kombinaciji\nNaredna vestBizarno: Manekenka izvadila 6 rebara da bi izgledala kao lutka!Next\nKristijan Golubović priznao da mu nedostaje Balerina!


Početak suđenja Branku Lazareviću iz šestog pokušaja\nBeta\t04.11.2015 11:26\nSuđenje bivšem šefu kabineta ministra unutrašnjih poslova Branku Lazareviću i još trojici opštuženih za odavanje službene tajne, danas bi iz šestog pokušaja trebalo da počne u Specijalnom sudu u Beogradu.\nBranko Lazarević je optužen da je 2008. i 2009. godine, kao pripadnik organizovane kriminalne grupe Darka Šarića, u više navrata odavao "naročito poverljive podatke o sprovođenju posebnih dokaznih radnji u pretkrivičnom postupku koji je bio u toku, a koji predstavljaju službenu tajnu".\nPored njega, optuženi su i advokat Radovan Štrbac za pranje Šarićevog novca od prodate droge, Rodoljub Radulović zvani Miša Banana za šverc kokaina, koji je u bekstvu, kao i načelnik Službe za specijalne istražne metode u UKP MUP-a Srbije Boris Gara.\nU optužnici Tužilaštva za organizovani kriminal se navodi da je Lazarević dobijao informacije od Borisa Gare i prenosio ih Radovanu Štrpcu i Rodoljubu Raduloviću.\nTužilaštvo je navelo da je Lazarević više puta u prostorijama MUP-a primio Štrpca i da je krajem 2008. godine razgovarao s njim i obavestio ga da je počeo pretkrivični postupak protiv Šarića, a sretao se i s Rodoljubom Radulovićem.\nDarko Šarić je odbio da svedoči u tom postupku, pošto se pozvao na svoje pravo da kao svedok ne daje iskaz, da se ne bi izložio krivičnoj odgovornosti.\nLazarević radi kao otpravnik poslova Srbije u Atini i uredno se odazvao svim pozivima suda. Pošto je položio jemstvo, sud mu je vratio pasoš i on se vratio na posao otpravnika poslova ambasade Srbije u prestonici Grčke.\nPrethodno je početak suđenja odlagan pet puta u novembru zbog protesta advokata, u februaru zbog izostanka optuženog Borisa Gare, u maju zbog predloga odbrane za izuzeće tužilaca, potom u julu zbog zahteva za izuzeće predsednika suda i poslednji put početkom oktobra, kada je odbrana ponovo zatražila izuzeće tužioca, što je ponovo odbijeno.


Elie Saab lansira kolekciju nameštaja - Lux Life luksuzni portal\nElie Saab lansira kolekciju nameštaja\nElie Saab nastavlja da širi svoju vladavinu i van domašaja svog ultra popularnog haute couture brenda…\nLuksuzni modni brend slavnog libanskog dizajnera već nam je do sada predstavio linije venčanica, modnih aksesoara, naočara i parfema, a sada je napravio iskorak u svet nameštaja i kućne dekoracije, razvijajući kolekciju sa švajcarskom kompanijom CBM. Prema navodima, partnerstvo između ova dva entetiteta definisano je kao dugotrajno, a uključivaće i projekte u hotelskoj industriji.\n“Jako smo ponosni što smo postali deo sveta Elie Saab, razvijajući za njega seriju projekata u polju dizajna enterijera, hotelijerstva i nameštaja i kućnih aksesoara”, rekao je Masimilijano Ferari, predsednik CBM kompanije.\nPrva kolekcija Elie Saab nameštaja biće predstavljena tokom Salone del Mobile.Milano sajma, koji će se održati iduće godine. Saab je definisao CBM kao idealne partnere za razvijanje vanvremenskog nameštaja i kolekcija kućnih aksesoara, kao i projekata dizajna enterijera koji će najbolje otelotvoriti DNK njegovog brenda.\nPrema mišljenju slavnog dizajnera, razvijanje kolekcije kuće dekoracije bila je prirodna progresija njegovog brenda, kako bi on dosegao svaki domen naših života. Arhitekta CBM kompanije, Karlo Kolombo, zadužen je u prevođenje vizije slavnog Libanca u kolekciju za dnevne boravke, trpezarije i spavaće sobe, akcentovane komadima rasvete u interesantnom haute couture stilu. Koliko možemo videti, u ponudi će biti modeli sa prirodnim oblicima, u paleti neutralnih tonova, pastelnih i svetlo sivih nijansi. Detalji će biti akcentovani nerđajućim čelikom, bronzom i mermerom, odnosno retkim kamenom.\n11.06.2020 Living - Nameštaj\nNajmodernija i najudobnija fotelja za vaš enterijer\nStudio TK, baziran u Severnoj Karolini, predstavio je F500 seriju fotelja, koje sadrže udobnu formu i elegantni tapacirung…


Porast inflacije u SAD\nAmerički zvaničnici i stručnjaci su optimisti uprkos porastu cena\nPrema izveštaju američke vlade cene na veliko porasle su u julu za 0,2 odsto što je dvostruko više nego što su ekonomisti očekivali. Ako se izuzmu cene hrane i energenata cene na veliko su prošlog meseca porasle za 0,4 odsto, što je najveći porast od januara.\nU izveštaju se navodi da su porasle cene hrane, lekova, kamioneta i duvana, dok su cene benzina opale u poslednja dva meseca. Cena duvana, koja pogadja oko 20 odsto Amerikanaca, porasla je za više od 2,8 odsto, što je najveći porast u poslednje dve godine. Tokom protekle godine cene na veliko u Sjedinjenim Državama porasle su za više od 7 odsto.\nMedjutim, američki finansijski zvaničnici, uključujući predsednika federalnih rezervi Bena Bernankija, kao i mnogi ekonomisti, smatraju da će porast cena biti privremen i da će inflatorni pritisci oslabiti narednih meseci.


Uhapšen jer je vozio pijan i vrijeđao policiju | Palelive.com\nPočetna Novosti Aktuelnosti Uhapšen jer je vozio pijan i vrijeđao policiju\nUhapšen jer je vozio pijan i vrijeđao policiju\nMuškarac čiji su inicijali N.K. uhapšen je na Palama jer je pijan vozio automobil i ugrožavao bezbjednost pješaka, a nakon hapšenja vrijeđao i psovao policijske službenike, saopšteno je iz Centra javne bezbjednosti Istočno Sarajevo.\n„Službenici Policijske stanice Pale saznali su juče u 10.00 časova da nepoznato lice u automobilu `pasat` vozi po pješačkim stazama, prolazi kroz crveno svjetlo i tako ugrožava bezbjednost pješaka i drugih učesnika saobraćaja“, navedeno je u saopštenju.\nU 10.40 časova policija je u mjestu Velike Šume, opština Pale, zaustavila vozilo „pasat“ kojim je upravljao N.K.\nO događaju je obaviješten dežurni tužilac koji je naredio preduzimanje zakonom predviđenih mjera i radnji.\nU toku je dokumentovanje predmeta, nakon čega će protiv osumnjičenog, nadležnom tužilaštvu biti podnesen izvještaj za krivično djelo ugrožavanje sigurnosti.\nLJekar čiji su inicijali I.G. prijavio je juče Policijskoj stanici Foča da nije ispoštovana pravosnažna presuda, kojom je naloženo njegovo vraćanje na posao u fočanskom Domu zdravlja.\nO prijavi je obaviješten dežurni tužilac Okružnog tužilaštva u Trebinju, koji je naredio preduzimanje potrebnih mjera i radnji na rasvjetljavanju krivičnog djela neizvršenje sudske odluke.\nPrethodni članakPočelo proljećno uređenje grada\nNaredni članakU petak promocija knjige „Smena“


„Knjiga na Sajmu“ otvara se u petak 17. decembra – Beogradski sajam\nBeogradski sajam je ove godine pripremio decembarski događaj koji će obeležiti pretpraznične dane, a u carstvu knjiga sa radošću će nastaviti da se susreću izdavači, autori i posetioci.\nOkupljanje zaljubljenika u pisanu reč na Beogradskom sajmu ima dugu tradiciju. Ovogodišnja manifestacija pod sloganom „Knjiga na Sajmu, Sajam u srcu“ nastoji da podseti čitaoce na emotivan odnos i prema knjizi i prema sajamskoj tradiciji.\nDobre navike i kontakt sa knjigama zadržaćemo prednovogodišnjim susretima, gde će se u carstvu knjiga u hali 2 Beogradskog sajma okupiti najverniji poštovaoci knjige u uverenju da je knjiga lekovita i da će uneti optimizam i dobru energiju u Novu godinu.\nRadno vreme sajma je od 17. do 26. decembra,od 10 do 20 časova.\nCena pojedinačne ulaznice je 100 dinara.\nSajam knjiga „Knjiga na Sajmu, Sajam u srcu“, kao i ostale sajamske manifestacije Beogradskog sajma, održaće se uz poštovanje svih važećih epidemioloških mera i zdravstvenih protokola – merenje temperature, dezinfekcija ruku i nošenje maske.\nSa detaljnim spiskom učesnika i rasporedom pratećeg programa zainteresovani će moći da se upoznaju na našem veb sajtu.


Vilander: Novak najbolji jer je najjači u glavi, trebalo bi da imate više njegovih slika po gradu - SPORTSKI ŽURNAL\nLegendarni švedski teniser i nekadašnji broj jedan Mats Vilander družio se i držao čas u Beogradu pred više od 100 mladih tenisera i teniserki na terenima "Grin bej"\nVilander, koji gostuje u prestonici Srbije na poziv "Jurosporta", delio je savete i razmenio nekoliko udaraca sa decom.\nOsvajač 33 ATP titule i osam gren slemova, računajući singl i dubl, poručio je mladim teniserima da mu je drago što su izabrali da se bave tim sportom.\n"Prvi put sam u Srbiji. Juče sam šetao da vidim koliko ima fotografija Novaka Đokovića... Mislim da bi trebalo da ih ima više", rekao je Vilander okupljenima na terenu bivšeg Gemaksa.\nOn je objasnio i zašto je Đoković najbolji teniser na svetu i na čelu ATP liste.\n"Razlog što je Novak najbolji nije što ima najbolji bekhend ili forhend, već zato što je najveći atleta i što je najjači u glavi. Nadam se da će te gledati Rolan Garos jer Novak najveći veliki favorit", preneo je Vilander deci.


Objavljen javni poziv za izgradnju Kongresnog centra Sarajeva | Manager.ba\nOnline Regionalni susret katedri za marketing\nIspovijest najbogatijeg Hrvata: Milijuni mi ne znače ništa\nU Tuzli se uskoro otvara luksuzno opremljeni hotel\nZHŽ Poticaji za malo gospodarstvo\nProizvodnja lješnjaka u ekspanziji\nPri kraju radovi na hotelu vrijednom više od 14 mil. KM\nBroj austrijskih kompanija u BiH mogao bi porasti\nOd danas se u Sloveniji priznaju PCR testovi iz BiH\nOvaj biznis je veliki trend u svijetu, a mlada poduzetnica ga pokrenula i u BiH\nObjavljen javni poziv za izgradnju Kongresnog centra Sarajeva\nmanager.ba/akta.ba BiH 11 kolovoza, 2020\nRadi se o do sada najvećem projektu Općine Novi Grad, koji je od velikog značaja kako za Novi Grad, tako i za Kanton Sarajevo i državu BiH, u vrijednosti između 300 i 400 milijuna KM.\nRadiotelevizija Bosne i Hercegovine (BHRT) i Općina Novi Grad Sarajevo objavile su javni poziv za iskazivanje interesa za kupovinu nekretnina u svrhu izgradnje kompleksa „Kongresni centar Sarajeva“, koji će biti otvoren 30 dana od dana objavljivanja.\nUrbanistički projekt Kongresni centar Sarajeva usvojilo je Općinsko vijeće Novi Grad u ožujku/martu 2016. godine, ali je rješavanje imovinsko-pravnih odnosa trajalo više od dvije godine.\nKongresni centar Sarajeva gradit će se u neposrednoj blizini Općine Novi Grad, pored zgrade Radio-televizije Bosne i Hercegovine, na površini od 5,77 hektara. Zona arhitektonsko-urbanističke cjeline zauzima 3,47 hektara, a saobraćajne i javne površine 2,3 hektara.\nObjekt će sadržavati više sala i dvorana u kojima će se moći održavati centralni kulturni i poslovni događaji u BiH, kao što su koncerti, predstave, filmske projekcije i kongresi. Ovim projektom urbanistički se uređuje centralna zona općine Novi Grad.\nU sklopu kompleksa gradit će se hotel visoke kategorije s pet zvjezdica, a goste će moći primiti u 300 soba i 34 apartmana, zatim šoping-centar, velike garaže, veliki dio poslovnih sadržaja, te jedan dio stambenog prostora.\nOvaj projekt će uvrstiti Sarajevo na mapu kongresnih gradova Europe i svijeta. Njegovom izgradnjom Sarajevo će prvi put dobiti toranj s 39 katova, a poseban značaj će imati kongresni dio s nekoliko različitih multifunkcionalnih dvorana, među kojima je polivalentna sala, čiji koncept omogućava brzu i dinamičnu transformaciju, te mogućnost organizacije raznih oblika manifestacija (revije, ples, tribine, zvanične svečanosti i slično), kao i koncertna dvorana s binom koja može primiti 734 gledaoca, s pozornicom za 100 izvođača. Planirano je i multipleks kino, te više različitih dvorana na katovima u kojima bi se mogli održavati centralni kulturni i poslovni događaji u BiH, kao i press centar.\nNakon trećeg kata poslovno-trgovačkog centra planirano je formiranje pet međuetaža, koje su na sjevernoj strani predviđene za formiranje stambenog prostora.\nSvakom pojedinačnom građevinskom objektu u sklopu ovog kompleksa će se moći direktno pristupiti iz garaže, koja se prostire na 65.544 m2 na tri etaže.\nIzgradnjom ovog objekta Općina Novi Grad će dobiti i centralni trg, predviđeno je da se glavni saobraćaj spusti jedan nivo ispod, s tim da nivo tramvajskog saobraćaja ostaje na koti nula, čime će se dobiti prostor za izgradnju trga veličine dva fudbalska stadiona.\nIzmeđu pješačke zone i saobraćajnice predviđeno je formiranje drvoreda, dok će na krovu Kongresnog centra Sarajeva biti ozelenjena površina, opremljena urbanom opremom i sportskim terenima. Ovakve krovne i fasadne površine planirane su i na objektu hotela.\nkongresni centra sarajevo\n1 of 2096\nBranislav Gaćeša: Virtuoz na Hondi, još veći u IT sektoru\nZEOS eko-sistem provodi kampanju "Gdje kupujem, tu recikliram"\nKuće izgrađene na nevjerovatnim lokacijama\nStručnjaci otkrivaju kada je najbolje vrijeme za odlazak u penziju\nVIDEO Kako pronaći ideje za biznis?\nKoje je najvažnije prodajno pitanje?\nJedinica: 1
Kupovni: 1,186847
Srednji: 1,189822
Prodajni: 1,192797
\nJedinica: 100
Kupovni: 25,818043
Srednji: 25,88275
Prodajni: 25,947457
\nJedinica: 1
Kupovni: 1,24454
Srednji: 1,247659
Prodajni: 1,250778
\nJedinica: 1
Kupovni: 1,666331
Srednji: 1,670507
Prodajni: 1,674683
\nJedinica: 1
Kupovni: 2,138369
Srednji: 2,143728
Prodajni: 2,149087


KALČO Ronaldu plata 30 miliona, prvi sledeći ima tri i po puta manje - MaxBet Sport\nKALČO Ronaldu plata 30 miliona, prvi sledeći ima tri i po puta manje\nNema konkurenciju kada je reč o plati: Kristijano Ronaldo (Foto: Beta/AP)\nKristijano Ronaldo nije uspeo da postigne gol na debiju u Seriji A, ali ne prestaje da privlači pažnju tamošnje javnosti.\nPortugala se, očigledno, brzo privikao na novu sredinu, a u poslednje vreme da je smele i optimistične izjave po pitanju nove sezone za koju je rekao da mu je “želja da sa Juventusom odmah osvoji sve”.\nKako god bilo, italijanski mediji se bave i temom godišnjih primanja najboljih fudbalera u Italiji, a Ronaldo je u tom pogledu nedodirljiv. Sa godišnjom platom od 30 miliona evra, on je treći najplaćeniji igrač planete, iza Lionela Mesija (46 miliona) i Nejmara da Silve (36 miliona).\nKada je reč o Kalču, prvi Ronaldov pratilac na toj listi je novi napadač Milana, Argentinac Gonzalo Iguain koji ima 3.5 puta manja primanja na godišnjem nivou, tačnije 8.5 miliona evra.\nNa trećem mestu je takođe Argentinac, Paulo Dibala koji ima primanja u visini od sedam miliona evra i klupski je kolega Kristijana Ronalda.\nTOP 10 PLATA U SERIJI A\nKristijano Ronaldo (Juventus) 30\nGonzalo Iguain (Milan) 8.5\nPaulo Dibala (Juventus) 7\nMiralem Pjanić (Juventus) 6.5\nDaglas Kosta (Juventus) 6.5\nĐanluiđi Donaruma (Milan) 6\nLeonardo Bonući (Juventus) 5.5\nMauro Ikardi (Inter) 5\nLorenco Insinje (Napoli) 4.5\nEdin Džeko (Roma) 4.5\n* svi iznosi su na godišnjem nivou u milionima evra.\nTagovi:FK JuventusGonzalo IguainKristijano RonaldoPaulo DibalaSerija A\nSERIJA A Ronaldo čeka Sergeja


Galenika – Bankar.me\nAugust 4, 2020 CRNA GORA, NEKRETNINE, SVE VIJESTI 0\nNakon što je nedavno prodat poslovni prostor u vlasništvu Galenike za 103 hiljade eura, stečajni upravnik Veselin Perišić ponovo je oglasio prodaju vrijednih nepokretnosti ove, nekada, uspješne farmaceutske kuće.\nUpravna zgrada, objekti i zemljište Galenika za 3,8 miliona eura\nApril 1, 2020 BIZNIS, CRNA GORA, SVE VIJESTI 0\nStečajni upravnik Galenike Veselin Perišić je ponovo oglasio prodaju imovine ove nekada uspješne farmaceutske kuće, nakon što je sudija Blažo Jovanić usvojio prigovor kompanije Heta asset resolution i otkazao prošlu prodaju vrijednosti 877,4 hiljade eura.\nGalenika Crna Gora prijavila gubitak od 24,4 miliona eura\nFebruary 18, 2020 BIZNIS, Članci, CRNA GORA, SVE VIJESTI 0\nKompanija Galenika Crna Gora, koja je od sredine prošle godine u stečaju, prijavila je gubitak od 24,4 miliona eura, što se može vidjeti u poslednjem finansijskom izvještaju tog preduzeća, koje je dj limično u vlasništvu države Crne Gore (25 odsto kapitala).\nStečajna uprava prodaje imovinu Galenike: Nude zgradu i apoteke za 877 hiljada\nFebruary 12, 2020 BIZNIS, CRNA GORA, SVE VIJESTI 0\nStečajni upravnik Galenike Crne Gore Veselin Perišić oglasio je drugu prodaju imovine ove farmaceutske kuće u kojoj je stečaj otvoren prošlog ljeta zbog poreskog duga od 2,5 miliona eura.\n“Galenika Crna Gora” bankrotirala, radnici traže da se vrati plac\nNovember 26, 2019 BIZNIS, CRNA GORA, SVE VIJESTI 0\nPredsjednik Privrednog suda i stečajni sudija Blažo Jovanić, prošle sedmice, proglasio je bankrot u podgoričkoj kompaniji “Galenika Crna Gora”, jer proteklih nekoliko mjeseci niko nije podnio zahtjev za reorganizaciju ove kompanije koja se bavila proizvodnjom ljekova.\nNovember 20, 2019 BIZNIS, Članci, CRNA GORA, SVE VIJESTI 0\nKako ni 60 dana nakon otvaranja stečaja u nekadašnjoj farmaceutskoj kompaniji Galenika Crna Gora nije podnijet plan reorganizacije, stekli su se uslovi da se sprovede postupak bankrotstva.\nStečaj u Galenici: Založena sva imovina osim jedne apoteke\nSeptember 27, 2019 BIZNIS, CRNA GORA, SVE VIJESTI 0\nStečajni sudija Blažo Jovanić usvojio je konačnu listu prijavljenih, priznatih i osporenih potraživanja prema nekadašnjoj farmaceutskoj kompaniji Galenika Crna Gora u stečaju. Stečajni upravnik Veselin Perišić nije imao podatak o ukupnom iznosu priznatih i osporenih potraživanja, ali je ranije kazao da dug prelazi devet miliona eura.\nImovina “Galenike” procijenjena na 5,8 miliona eura\nSeptember 12, 2019 BERZA, CRNA GORA, CRNA GORA, SVE VIJESTI 0\nImovina fabrike ljekova “Galenika”, u kojoj je Privredni sud početkom jula otvorio stečajni postupak, procijenjena je na 5,8 miliona eura, dok su obaveze kompanije znatno veće – 9,2 miliona eura.\nStečaj u “Galenici” zbog poreskog duga od 2,6 miliona\nJuly 9, 2019 BIZNIS, Članci, CRNA GORA, SVE VIJESTI 1\nIzvjestan stečaj u Galenici Crna Gora\nJuly 6, 2019 BIZNIS, CRNA GORA, SVE VIJESTI 0\nPet mjeseci nakon što je u farmaceutskoj kompaniji Galenika Crna Gora donijeta odluka o prekidu rada, uskoro bi trebalo da bude poznato da li će biti uveden i stečaj. Ovaj zahtjev podnijela je Poreska uprava nakon što je ukinula rješenje o reprogramu poreskog duga koji, prema podacima iz aprila, iznosi …\nAelius novi vlasnik Galenike\nNovember 3, 2017 BIZNIS, PLANETA, REGION, SVE VIJESTI 0\nKompanija Aelius iz Luksemburga juče je u Ministarstvu privrede potpisala ugovor o kupovini 93,7% kapitala beogradske farmaceutske kompanije\nGalenika prodata Brazilcima\nOctober 26, 2017 PLANETA, REGION, SVE VIJESTI, TRGOVINA 0\nKompanija Aelius iz Luksemburga ponudila je 16 miliona eura za kupovinu 93,7 odsto kapitala Galenike, saopštilo je Ministarstvo privrede Srbije.


STIV Solutions je osnovan 2011. godine sa osnovnim ciljem da tržištu ponudi jedinstvene inovacije u domenu web programiranja. Naš tim nastoji da svoje iskustvo na najbolji način iskoristi u planiranju svakog pojedinačnog projekta. Zajedno sa Vama stvaramo rešenja koja odgovaraju na sve zahteve. Savremenim pristupom, implementacijom aktuelnih tehnologija i kreativnim dizajnom, zadovoljstvo Vaših klijenata neće izostati.\nWeb sistem prilagođen Vašim potrebama sa programskim modulima za automatizaciju poslovanja\nIzdvajamo se po softverskim sistemima razvijenim u cilju izvršavanja različitih nivoa poslovnih zahteva. Modularnost je karakteristika naših rešenja koja ih u potpunosti prilagođava Vašoj poslovnoj potrebi. Kopleksnost Vašeg sistema zavisiće isključivo od potreba samog poslovnog procesa, tako da će funkcionalnost, brzina i jednostavnost aplikacije biti zagarantovani.\nProjektujemo internet aplikacije koje svojim dizajnom i funkcionalnošću prate razvoj IT tehnologije\nRealizaciji svakog projekta, bilo da je reč o jednostavnoj web aplikaciji ili kompleksnoj ecommerce platformi, naš tim pristupa jednako odgovorno. Novi projekat ne posmatramo kao “samo još jedan novi posao”, već kao novi proizvod koji će klijentu obezbediti očekivani benefit i novu referencu koja će predstavljati kvalitet našeg rada i zalaganja na realizaciji istog.\nSavremen pristup u web programiranju i iskustvo naših programera garantuju uspešnu saradnju i obostrano zadovoljstvo u primeni naših rešenja.


SrpskaCafe saznaje: Policija češlja Fond zdravstva, milionski poslovi pod “lupom”?!\nPetak, 9.02.2018., 15:54\nZbog milionskih poslova policija RS češlja Fond zdravstvenog osiguranja, a kako ekskluzivno saznaje SrpskaCafe, glavni razlog iznenadnog upada pripadnika MUP-a je sumnjivi tender za Integrisani zdravstveni informacioni sistem (IZIS)!\nNaime, prema tvrdnjama dobro obavještenog izvora, na vidjelo su isplivali planovi pojedinaca kojim bi se Fond oštetio za milionski iznos, zbog čega je policija odlučila da uzme stvar u svoje ruke. Pored toga, ovaj nevjerovatno skup posao, za koji u Fondu planiraju iskeširati 23,2 miliona KM došao je pod lupu policije, jer postoji opravdana bojazan da će sve informacije o zdravstvenom stanju građana RS ubuduće biti dostupne jednoj privatnoj firmi iz Hrvatske.\nZbog toga je, kako tvrdi naš izvor, MUP RS izuzeo obimnu dokumentaciju iz Fonda zdravstva i istražuje čitav slučaj.\nKusturić: Provjeriću tokom vikenda\nU Fondu zdravstvenog osiguranja su nam rekli da je tender za Integrisani zdravstveni informacioni sistem još u toku i da tek slijedi prva faza, ali nisu mogli ni da potvrde ni da demantuju naša saznanja.\nDirektor ove ustanove Dejan Kusturić, sa druge strane, rekao je za SrpskaCafe da nema informacije da je u Fond dolazila policija.\n– Ali moguće da su iz policije uputili dopis nadležnim službama u Fondu. Ispitaću sve tokom vikenda – rekao je za naš portal Kusturić.\nInače, Vlada RS je na 111. sjednici, održanoj 9. februara, dala saglasnost Fondu zdravstva da se zaduži za 44 miliona KM, od kojih će se 23,2 miliona utrošiti na nabavku IZIS-a. Ova odluka je objavljena u Službenom glasniku broj 17, od 22. februara, čime je omogućeno da pojedine firme inkasiraju ogromne sume novca.\nNakon toga, sredinom prošle godine Fond zdravstvenog osiguranja Republike Srpske čak je obustavio tender za izradu sistema elektronskog zdravstvenog kartona i knjižica zbog, kako je navedeno, žalbe na tendersku dokumentaciju.\nIpak, taj proces je okončan i uskoro slijedi izbor najpovoljnijeg ponuđača, te prva faza ovog projekta.\nKako pišu mediji, pobjednik na ovom tenderu se već zna, to su firme “MMS CODE” i “Venera”, koje su u direktnoj saradnji sa firmom “Erikson – Nikola Tesla” iz Zagreba.\nTakođe, pisalo se da najveće šanse za ovaj posao ima firma Prointer, ali na kraju, kao pobjednici su isplivali firme “MMS CODE” i “Venera”, plus Erikson – Nikola Tesla iz Zagreba.\nDa u cijeloj priči nisu najčistija posla govori i podatak da su vlasnici firmi za koje je navodno i napravljen tender, do prije nekoliko dana, bili Slavko Bojić, Savo Antonić i Miloš Đurđević.\nMediji navode da je Bojić vlasnik i firme “Procontrol”, poznate po tome što je 2014. godine KBC-u Banjaluka prodala info pult za nevjerovatnih 80 000 KM. Antonić i Đurđević su suvlasnici firme “Venera” koja je tokom poplava 2014. godine bila glavni snabdjevač Robnih Rezervi RS, koje su sada u stečaju.\nOvaj nevjerovatno skup posao, za koji u Fondu planiraju iskeširati 23,2 miliona KM došao je pod lupu policije, jer postoji opravdana bojazan da će sve informacije o zdravstvenom stanju građana RS ubuduće biti dostupne jednoj privatnoj firmi iz Hrvatske.\nInače, Antonić i Đurđević su bliski prijatelji predsjednika RS Milorada Dodika, a neki od članova njihove najuže porodice uposleni su na visokim pozicijama u Ministarstvu finansija, kod Zorana Tegeltije.\nOno što baca još veću sumnju na cijelu priču jeste i vijest koja je odjeknula u RS prije nekoliko dana, a to je da kontroverzni mrkonjićki biznismen Mladen Milanović Kaja zvanično preuzima četvrtinu informatičke firme MMSCODE u vlasništvu Slavka Bojića.\n– Milanović je udio od 25 odsto kupio preko novoosnovane firme “Euro Bonus” koja se sada u registru poslovnih subjekata Agencije za posredničke, informatičke i finansijske usluge (APIF) vodi kao jedan od četiri suvlasnika firme MMSCODE – objavio je portal CAPITAL, navodeći da je Trgovačko društvo “Euro Bonus” osnovala firma MG Mind, koja je 100 odsto u vlasništvu Milanovića.\nOno što je nelogično jeste da su Bojić, Antonić i Đurđević prodali veliki dio vlasništva u kompaniji MMSCOD Milanoviću i to baš u vrijeme kad dobijaju posao vrijedan četvrt miliona maraka.\nDejan Kusturićpolicija rsfond zdravstvenog osiguranja\nJelisija 76 Petak, 9.02.2018., 16:27 at 4:27 pm\nSramota sta se radi, malo im je, prokleti bili\nJelisija 76 Petak, 9.02.2018., 16:28 at 4:28 pm\nProkleti bili, dokle vise da kradete, sramota\nNeko Subota, 10.02.2018., 00:58 at 12:58 am\nZar ne rekoše da je PRO INTER 23 milinoa mazno na tom tenderu, šta je sad to?magla narodu ili stvarno\nNeko2 Subota, 10.02.2018., 00:58 at 12:58 am\nA sad plaćkaju zeleznice RS.Oni ne uzimaju pomalo nego otimaju sve.Katastrofa.


Revizija je obuhvatila reviziju finansijskih izvještaja i reviziju usklađenosti poslovanja sa relevantnim propisima. Ocijenjeno je da finansijski izvještaji istinito i objektivno prikazuju, u svim materijalno značajnim aspektima, finansijsko stanje imovine i obaveza na dan 31.12.2017. godine, te da su izvršene finansijske transakcije i informacije prikazane u skladu sa propisima kojima su regulisane.\nTakođe, uzakonskom roku izmirene su sve obaveze prema zaposlenima u MUP-u, kao i prema svim dobavljačima.\nMinistarstvo je u 2017.godini obavilo 132 postupka nabavke, te planiralo javne nabavke u ukupnom iznosu 30.241.570 KM, od kojih napominjemo nabavke uniformi, izgradnju,adaptacijui sanacijuu Centru za obuku u Zalužanima,te niz drugih postupaka.


Džordi Roka novi izvestilac za Kosovo u Savetu Evrope | KoSSev\nDžordi Roka novi izvestilac za Kosovo u Savetu Evrope\nPetak 13. oktobar 2017, 08:00\nDžordi Roka novi je izvestilac za Kosovo u Skupštini Saveta Evrope. Član španske delegacije, izabran je za izvestioca tajnim glasanjem na političkom komitetu Parlamentarne skupštine Saveta Evrope, a protiv kandidat bio mu je Mogens Jensen iz Danske, saopšteno je iz Skupštine Srbije. Iz srpske skupštine tvrde i da je srpska delegacija uspela da ospori kandidaturu Mogensa Jensena.\n"Srpska delegacija uspela je da ospori kandidaturu Mogensa Jensena, koji je u prethodnom periodu više puta iskazao svoju pristrasnost, izlazeći u susret zahtevima delegacije parlamenta Kosova i Metohije, čime je nesporno doveo sebe u sukob interesa povodom ovog izveštaja," navodi se u saopštenju Skupštine Srbije.\nOn je, dodaje se dalje, glasao i protiv pregovora dve delegacije o načinu zastupljenosti prištinske delegacije u PS Saveta Evrope, istovremeno u potpunosti ignorišući stavove srpske strane.\nNovi izvestilac za Kosovo pisaće izveštaj o situaciji na Kosovu i Metohiji - o poštovanju ljudskih prava, vladavini prava i dostizanju standarda Saveta Evrope. Rok za izradu izveštaja PS Saveta Evrope o situaciji na Kosovu i Metohiji je dve godine.


BizIT 2017 – IIB d.o.o.\nO ERP rešenjima\nOstali proizvodi »\nIIB u medijima\nOdržana je konferencija BizIT 2017, četvrta po redu. Učesnici su kroz predavanja, radionice i druženje imali prilike da saznaju novosti i razmene znanja u vezi poslovne primene informacionih tehnologija. Organizatori konferencije, naši partneri iz kompanije PC Press, i ovaj put su ispunili očekivanja i drago nam je što je BizIT iz godine u godinu sve zanimljiviji, sadržajniji, lepši, posećeniji… Konferencija je održana 1. i 2. novembra u Klubu poslanika u Beogradu, a ovaj put je okupila više od 400 učesnika, čime je i ponovo potvrdila reputaciju jednog od najboljih IT skupova u regionu.\nIIB se trudi da na svojim predavanjima izbegne poznati kliše „naš softver smanjuje troškove i povećava profit“. Ne volimo da se hvalimo, više volimo kada nas hvale korisnici, a naš stav je da ovakvi skupovi ne treba toliko da služe za promociju već više za predstavljanje i razmenu ideja. U skladu sa sloganom ovogodišnje konferencije „Prirodno digitalno“ želja nam je bila da ukažemo učesnicima na prednosti i opasnosti koje donose nove tehnologije. Miloš Bošnjak je održao predavanje „Roboti ili ljudi, ko će pre da poLJudi“ u kome je bilo reč o četiri „jahača“ digitalne (r)evolucije, a to su: „oblak“, društvene mreže, mobilnost i „veliki podaci“ (Big Data). Ovi trendovi donose brojne prednosti za kompanije, ali i opasnosti kao što su: rizik ugrožavanja kontinuiteta poslovanja, bezbednosti, sigurnosti, nestanak fundamentalnih znanja… Broj informacija kojima smo bombardovani raste iz dana u dan, a u želji da ih sve ispratimo postajemo površni. Multitasking je trend koji nam se takođe nameće, a nikada se ne zapitamo: ako i postignemo sve da završimo da li smo to uradili dovoljno kvalitetno? Zaključak je: nove tehnologijesu fenomenalna stvar, ali ne treba ih ad hoc prihvatati već dobro proceniti prednosti i rizike, kao i načine kako da najbolje doprinesu kvalitetu poslovanja.\nNaše kolege iz kompanije DM Dokumenten Management održale su predavanje „Upravljanje poslovnim procesima u heterogenim okruženjima“. Savremeno poslovanje podrazumeva uvođenje sve više raznorodnih softverskih rešenja. U isto vreme poslovni procesi zahtevaju koordiniran pristup izvršavanju pojedinačnih aktivnosti i centralizaciju pristupa informacijama. Goran Marjanović je govorio o tome kako pomiriti ove dve krajnosti.\nKonferenciji je prisustvovao veliki broj naših korisnika sa kojima smo razgovarali o novostima i planovima za naredni period. U isto vreme obnovili smo neka postojeća i stekli mnoštvo novih poznanstava, a sve ovo uz besprekornu organizaciju, u neformalnoj i prijateljskoj atmosferi.


Cilj panela bilo je prikazivanje alternative tradicionalnom načinu vođenja sudskih i arbitražnih postupaka koja podrazumeva finansiranje od strane trećeg lica, kroz prenošenje znanja, iskustava i najboljih uporednih praksi panelista: Christiane Deniger, potpredsednice u kompaniji Burford, i Jonathana Barnetta, rukovodioca za Austriju i centralnu i istočnu Evropu u kompaniji Nivalion. Moderatori adv. Milan Lazić, potpredsedavajući AmChamovog Odbora za privredno i poslovno pravo, i stariji partner u kancelariji Karanović & Partners, i adv. Nataša Lalatović Đorđević, partner u kancelariji Moravčević, Vojnović & Partners, u saradnji sa Schoenherr, nastojali su da ukažu na mogućnosti za primenjivanje ovakvih aranžmana u pravnom sistemu Srbije od strane domaćih kompanija.\nFinansiranje pravnih sporova podrazumeva da spor postane investicija, a da se lice koje pokreće spor obraća nekom ko finansira te troškove i obezbeđuje sredstva. Pribegavanje ovom mehanizmu košta, ali se zahvaljujući pozitivnom ishodu spora on isplati licima koja su ga finansirala. Ovo je i vrsta alata kojem pribegavaju privredna društva koja nemaju dovoljno resursa za vođenje spora, ili imaju, ali ne žele da ih troše na sudske procese. Takav vid finansiranja je relativno česta pojava u SAD i Evropi, dok u Srbiji i regionu još uvek nije zaživela.\nNeizostavni deo procesa je dobra komunikacija finansijera sa klijentom. U svakom trenutku važno je da finansijer zna šta želi klijent, kao i da klijent zna šta želi finansijer. Glavna uloga finansijera kao trećeg lica jeste da pretpostavi i realno oceni najlošiji i najbolji mogući scenario.\nPanelisti ističu da se sa finansiranjem sporova može započeti u bilo kom trenutku. U slučaju kada finansiranje spora počne pre nego što klijent podnese tužbu, sam proces biće skuplji. Sa druge strane, kada se finansijeri uključe pri kraju procesa, imaju više dostupnih informacija i svesniji su rizika, što znači da je takav proces jeftiniji. Nema lošeg trenutka, kako ističu panelisti, već sve zavisi od kriterijuma, želja i mogućnosti klijenata.\nPorodični sporovi su sporovi u koje se finansijeri kao treća lica po pravilu ne uključuju. Pored toga, moguće je finansirati ne samo tužioca, već i tuženu stranu, što je daleko ređi slučaj u praksi.\nZa odgovore na pitanja publike i snimak panel diskusije, pristupite sledećem linku.


Vojska se snalazi za prevoz, povređeni nisu ni osigurani - Društvo - Dnevni list Danas\nPočetna » Društvo » Vojska se snalazi za prevoz, povređeni nisu ni osigurani\nJoš jedna saobraćajna nesreća pripadnika Kopnene vojske Srbije kod Vladičinog Hana\nVojska se snalazi za prevoz, povređeni nisu ni osigurani\n* Antić: Da bi dobili novčanu nadoknadu, vojnici će morati da tuže državu * Radić: Primanja profesionalnih vojnika nisu dovoljna za normalan život\nV. Ristić - V. Jeremić24.02.2017. 13:00\nU saobraćajnoj nesreći koja se juče u ranim jutarnjim satima desila na ulazu u Vladičin Han, najmanje 13 pripadnika Četvrte brigade kopnene vojske je povređeno.\nTri osobe su prebačene u bolnicu u Vranju i Surdulici sa prelomima, dok je jedno lice zadobilo ozbiljnije povrede glave. Do nesreće je došlo pod još uvek nerazjašnjenim okolnostima kada je vozač autobusa izgubio kontrolu nad vozilom, nakon čega je došlo do nesreće. Autobus je oko pet sati izjutra krenuo iz Niša da preveze pripadnike vojske na njihova radna mesta u garnizon u Vranju, a u skladu sa ugovorom koji postoji između „Kavim Jedinstva“ i vojnika. U autobusu je bilo 40 pripadnika Vojske Srbije. Zbog ove nesreće ulaz sa Koridora 10 u Vladičin Han bio je blokiran duže od tri sata.\nNa ime putnih troškova svakom vojniku po ugovoru u skladu sa važećim propisima pripada mesečna naknada od oko 12.000 dinara. Regionalni saobraćajni prevoznik „Kavim Jedinstvo“ iz Vranja pripadnicima VS nudi popust od pedeset procenata na lokalnim i međugradskim linijama.\n– Kako bi uštedeli oko tri hiljade dinara, pripadnici brigade sa boravkom u Nišu svakoga meseca kupuju mesečne autobuske karte kod ovog preduzeća, koje im zauzvrat obezbeđuje autobuski ili kombi prevoz u ovom slučaju od Niša do Vranja i obratno, za 22 radna dana – potvrdili su za Danas izvori iz VS u Vranju.\nPošto vojnicima po ugovoru VS isplaćuje mesečnu nadoknadu za putne troškove nije u obavezi da obezbedi organizovani prevoz, zbog čega su oni prinuđeni da se snalaze na različite načine a između ostalog i koristeći prevoz registrovanog preduzeća. Pre nekoliko godina zabeležena je kod Bujanovca saobraćajna nesreća u kojoj je privatni kombi koji je prevozio pripadnike Četvrte brigade izazvao nesreću u kojoj je bilo i teže povređenih. Izvor iz VS u Vranju za naš list je potvrdio da su vojnici koji koriste ovaj prevoz na relaciji od Niša ka Vranju „imali primedbe na ispravnost autobusa i kombija koji su se često kvarili“.\nProsečna zarada pripadnika Četvrte brigade Kopnene vojske koja je stacionirana na jugu Srbije kreće se oko 30.000 dinara. Za tronedeljni boravak na jednoj od baza koje se nalaze na području Bujanovca i Preševa uz administrativnu liniju sa KiM svakom vojniku pripada dnevnica od 1.800 dinara. Do smanjenja njen dnevni iznos bio je 2.200 dinara. Vojnici koji odlaze na službeni put van sedišta brigade imaju dnevnicu od 150 dinara, a u slučaju da imaju obezbeđenu hranu ta dnevnica iznosi neverovatnih 35 dinara, saznaje naš list u VS. I pored toga, na nedavni konkurs za popunjavanje radnih mesta u Četvrtoj brigadi javilo se trostruko više kandidata od broja koji treba da se popuni.\nPrema rečima Novice Antića, predsednika Vojnog sindikata Srbije, povređeni vojnici nikako nisu izolovan primer. Kako dodaje, veliki broj pripadnika VS je prinuđen da se „snalazi“ za prevoz do radnog mesta.\n– Ta praksa je veoma prisutna u jedinicama širom Srbije. Veliki broj ljudi, uključujući i mene, mora da putuje na posao. Kako naknada za prevoz ne prati realne potrebe, ljudi su prinuđeni da se snalaze, poput povređenih vojnika iz Vladičinog Hana – kaže Antić.\nPredsednik Vojnog sindikata je naveo da će se povređeni vojnici i njihove porodice suočiti sa još nedaća.\n– Pripadnici vojske nisu osigurani. Da bi dobili novčanu nadoknadu, vojnici će morati da tuže državu. Mi smo godinama ukazivali na taj problem, ali bez uspeha – navodi Antić.\nAleksandar Radić, vojni analitičar, navodi da su primanja pripadnika Vojske Srbije najniža u regionu.\n– Ukoliko želimo jaku vojsku, iza političkih fraza mora da stane i novac. Trenutna primanja profesionalnih vojnika nisu dovoljna za normalan život – kazao je Radić. On je dodao da se sve vreme iz Ministarstva odbrane naglašava da novca za povišice vojnika nema, a onda se iz netransparentnih izvora nabavljaju avioni iz Rusije u vrednosti od 185 miliona evra.\n– Ministarstvo se hvali da je ovogodišnji vojni budžet najtransparentniji. Ukoliko je to tako, neka pokažu tu stavku iz koje su finansirali nabavku MIG 29 iz Rusije – kazao je Radić.\nMinistarstvo odbrane je juče izdalo saopštenje u kojem se navodi da je o saobraćajnoj nesreći obavešten nadležni tužilac i da je na uviđaj izašla saobraćajna policija MUP-a i Vojna policija.\nVojska plaća prevoz\nUpitani o razlozima zbog kojih vojnici privatnim prevozom idu do radnog mesta iz Ministarstva odbrane su nam odgovorili da Vojska Srbije isplaćuje svojim pripadnicima naknadu troškova prevoza za dolazak na rad i odlazak sa rada. Kako su nam naveli, pripadnici Vojske Srbije, kao i većina građana Republike Srbije, u ličnoj organizaciji se prevoze od mesta stanovanja do mesta rada i obratno.\n„Vojska Srbije organizuje prevoz na rad i sa rada vojnim vozilima samo na relacijama na kojima javni saobraćaj nije redovan ili nema organizovanog javnog saobraćaja. Deo pripadnika Četvrte brigade Kopnene vojske koji žive u Nišu svakodnevno putuju na rad i sa rada na relaciji: Niš – Vranje – Niš, a po sopstvenom izboru koriste usluge prevoznika „Kavim Jedinstvo“ iz Vranja, na osnovu kupljene mesečne karte“, navode iz Ministarstva odbrane.\n8 reagovanja na “Vojska se snalazi za prevoz, povređeni nisu ni osigurani”\n24. februara 2017. u 13.37\nGSP u Beogradu placa osiguranje ne samo za putnike u vozilu (a njih je oko 2 000 000 dnavno), vec i za one koji su na stajalistu, a tu se sklonili samo zbog kise, recimo. A drzava nema para da plati osiguranje za nekoliko hiljada vojnika koji treba da je stite od tudje vojske pa i iste one kise, kao onomad u Mladenovcu i Sapcu.\n24. februara 2017. u 14.28\nVrhovni komandant je mogao da skine sa svog racuna neku kintu da ovu sirotinju osigura.\nBio sam pripadnik OS (civil), napustio sluzbu 1994-te sa uvek najvisom ocenom.,\nJedini lek za ovu zemlju je zdrava vojska i jedan posten drzavni udar, ali tamo izgleda nema vise patriota!\n24. februara 2017. u 15.17\nKako to vojjska Srbije a nisu osigurani!!!???


Upozorenje stručnjaka: Odbijanjem da preda vlast Bidenu, Trump otežava liječenje oboljelih od koronavirusa\nKako broj oboljelih od koronavirusa raste u SAD, stručnjaci upozoravaju da to što predsjednik Donald Trump ne želi da prizna poraz i preda vlast demokrati Joeu Bidenu, otežava pristup ključnim informacijama koje bi nova administracija koristila u borbi protiv pandemije.\nJedan od Bidenovih savjetnika za COVID-19, Atul Gawande, rekao je za ABC da "je u interesu naroda da trazicioni tim ima uvid u načine liječenja, plan za distribuciju vakcina, morate da znate gdje su zalihe, koliko ima maski i rukavica".\n"To je mnogo informacija i ne može se čekati posljednji minut", rekao je on.\nTrump odbija da prizna poraz na izborima 3. novembra i pokušava pred sudom da ospori rezultate, tvrdeći da su izbori pokradeni. Takođe je blokirao saradnju svoje administracije sa Bidenovim tranzicionim timom.\nDoktor Anthony Fauci, jedan od istaknutijih u radnoj grupi Bijele kuće za borbu protiv pandemije, rekao je za CNN da bi bilo bolje da mogu da rade sa Bidenovim timom.\nFauci je direktor Nacionalnog instituta za alergije i infektivne bolesti i kaže da je prošao kroz šest predsjedničkih tranzicija.\n"Jasno je da je u procesu tranzicije veoma važno da predaja informacija prođe glatko", rekao je Fauci.\nProteklih dana u SAD su zabilježeni rekordni brojevi zaraženih na dnevnom nivou, sa rekordnih 184 hiljade. Više od 245 hiljada Amerikanaca je umrlo od koronavirusa, a inficirano je više od 11 miliona.\nTrumpovo upravljanje krizom bilo je jedno od ključnih pitanja u predizbornoj kampanji, i istraživanja su pokazivala da birači u tom segmentu više vjeruju Bidenu.\nFauci i drugi članovi radne grupe Bijele kuće rekli su da se sa Trumpom nisu sastali mjesecima.\nČlan radne grupe kaže da očekuje da se vakcina protiv koronavirusa odobri u narednim nedjeljama, te da će Amerika moži da se vrati u "relativno normalno stanje" do aprila ili jula sljedeće godine.\nKompanija Pfizer objavila je protekle nedjelje da se njena vakcina pokazala 90 odsto efikasnom.\nTrump je nedavno rekao da bi najmanje 20 miliona doza vakcina moglo da bude spremno najranije u decembru, a dodatnih 25 do 30 miliona svakog narednog mjeseca.\n"To je sjajno, ali moramo privoljeti ljude da se vakcinišu. Ako se velika većina ljudi vakciniše i vakcina bude efektivna, moći ćemo u drugom i trećem kvartalu 2021. da radimo neke stvari koje su nam mjesecima ranije djelovale jako opasno", rekao je Fauci.


Reporter - Počele pripreme fudbalera „Dinama 1945“\nNapisano u kategoriji Reporter, 24 januara, 2016\nNa Gradskom stadionu u Pančevu danas je izvršena prozivka igrača i odrađen prvi trening, u okviru pripremnog perioda za prolećni deo prvenstva u Prvoj južnobanatskoj ligi. Prvi se u prostorijama kluba igračima obratio Zoran Radojković, potpredsednik kluba, a potom i šef struke Miroslav Milošević.\nPrvoj prozivci odazvalo se 24 igrača, neki nisu došli iz opravdanih razloga, a neki će se kasnije priključiti prvom timu, čim se obave formalnosti oko zvaničnog pristupanja klubu. Na prozivci su bili sledeći igrači: Jovan Tomić, Stefan Luković, Aleksej Nikolajev, Slaven Juriša, Nikola Skokna, Dragan Dašić, Luka Lukić, Saša Jakimovski, Nebojša Arbutina, Marjan Spasić, Nenad Radojević, Nikola Parojčić, Bojan Andonovski, Branislav Tošić, Nebojša Spasić, Saša Teofanov i Aleksa Jevtić.\nPrvu prijateljsku utakmicu fudbaleri „Dinama 1945“ igraće 3.februara sa ekipom „Zemuna“, a potom 7.februara sa „Radničkim“ iz Kovina, a u planu je odigravanje utakmica sa još nekoliko ekipa, FK „Sinđelić“, FK „Vršac“, omladincima FK „Čukarički“, FK „Borac“ iz Sakula, dok je „generalka“ planirana sa ekipom „Proletera“ iz Banatskog Karlovca.\nPrvu utakmicu prolećnog dela prvenstva Prve južnobanatske lige „Dinamo 1945“ igra početkom marta sa ekipom „Partizana“ u Gaju.\nŠah: Braća Milanović na tronu na turniru u Bačkom Dobrom Polju


Predsjedništvo SDS-a odlučilo, Šarović kandidat - FILTER\nPredsjedništvo SDS-a odlučilo, Šarović kandidat\nPredsjedništvo SDS-a uoči sjednice Glavnog odbora ove stranke koja se održava u četvrtak predložiće Mirka Šarovića, lidera ove stranke, za kandidata za člana Predsjedištva BiH.\nKako prenose Nezavisne, ovo je juče dogovoreno na sjednici Predsjedništva SDS-a, mada postoji mogućnost i da na samoj sjednici bude kandidovan još neko, što je ipak malo vjerovatno s obzirom da je Milan Miličević zvanično odustao od kandidature iako je bilo pokušaja na samoj sjednici Predsjedništva SDS-a da se vrati u trku.\nOsim toga, SDS će u četvrtak potvrditi i izborne liste, a kako “Nezavisne” nezvanično saznaju još uvijek nije dogovoren nosilac liste za Narodnu skupštinu Republike Srpske za izborne jedinice jedan i četiri.\nListe SDS-a za Parlament BiH nosiće Miladin Stanić, Mladen Bosić i Darko Babalj, dok će liste za Narodnu Skupštinu Republike Srpske između ostalih nositi Milan Radović, Dragomir Vasić, Vukota Govedarica, Marinko Božović. Listu iz izborne jedinice šest nosiće aktuelni gradonačelnik Ljubiša Petrović ili aktuelni poslanik ove stranke Tomica Stojanović, dok će Milan Petrović iz Prnjavora nositi listu iz izborne jedinice dva.\nPrethodna Cijene goriva sve bliže granici od četiri marke\nSledeća Trivić: Od septembra umjetničke umjesto muzičkih škola


Bezbednost liftova prioritet Gradskog stambenog | Glas javnosti\nPočetna > Beograd > Bezbednost liftova prioritet Gradskog stambenog\nBezbednost liftova prioritet Gradskog stambenog\nJP Gradsko stambeno održava više od polovine od 12 hiljada liftova u gradu, a bezbednost građana je prioritet\nBEOGRAD- U Beogradu postoji više od 12.000 liftova, a JP „Gradsko stambeno” održava više od polovine.\nSvi liftovi u nadležnosti ovog preduzeća obavezno se servisiraju najmanje jednom mesečno, a jednom godišnje vrši se tehnički pregled kako bi se dobio sertifikat o ispravnosti svakog lifta.\nGodišnje, stručne službe JP „Gradsko stambeno” obave 3.500 hiljada intervencija na liftovima Beograda.\nSlužba Hitnih intervencija spremna je da reaguje na pozive građana 24 sata dnevno, svakog dana u godini.\nVršilac dužnosti direktora JP „Gradsko stambeno” Danilo Vuksanović kaže da, u slučaju da lift ne ispunjava potrebne bezbednosne uslove, serviseri ga isključuju, o čemu se obaveštava tehnička služba „Gradskog stambenog”, kao i stanari zgrade, a ukoliko se radi o manjoj intervenciji, kvar se odmah otklanja.\n– Nažalost, usled velike starosti liftova, kada majstori nisu u mogućnosti da trajno saniraju kvar, neophodno je izvršiti kompletnu revitalizaciju ili zamenu lifta. U takvim slučajevima skupštinama zgrada upućujemo ponudu za potrebne radove na revitalizaciji – dodao je Danilo Vuksanović, v.d. direktora JP „Gradsko stambeno”.\nČesta je konfuzija u vezi s pitanjem ko je vlasnik lifta, pa stanari misle da je vlasnik lifta neko drugi, a u stvari, vlasnici su oni sami. Shodno zakonskim propisima, lift je vlasništvo skupštine zgrade, zajednička svojina svih vlasnika stambenih i poslovnih prostora u zgradi. Nakon završetka detaljne analize o stanju i starosti liftova u Beogradu, „Stambeno” će svoje korisnike slanjem obaveštenja informisati o različitim raspoloživim mogućnostima projekta zamene liftova novim ili reparacije starih liftova.\nJP „Gradsko stambeno” brine i o svojim najmlađim korisnicima, učeći ih dobrim komšijskim odnosima, ali i poštovanju stambenog bontona, u akcijama kao što su radionica „Naš grad”, obeležavanje Svetskog dana komšija i dečji likovni konkursi. Pored ovoga, najveću pažnju „Stambeno” posvećuje bezbednosti beogradskih mališana i zbog toga, već petu godinu zaredom, organizuje akciju „Lift nije igračka”, u okviru koje je do sada obučeno više od 4.000 osnovaca o pravilnoj i sigurnoj upotrebi lifta.\n– Nama iz „Gradskog stambenog” je sigurnost svih naših korisnika, a posebno najmlađih, uvek na prvom mestu. Ovu veoma bitnu temu smo obradili na zanimljiv i deci blizak način, dečjom predstavom „Liftovanje”, koja gostuje u beogradskim osnovnim školama – ističe Danilo Vuksanović.\nPored usluge održavanja liftova, JP „Gradsko stambeno” održava i zajedničke delove stambenih zgrada, uređaja i instalacija u njima, obavlja poslove hitnih intervencija (vodovod i kanalizacija, elektroradovi, manje popravke...), ali i organizuje i vrši nadzor nad obavljanjem usluga održavanja higijene u zajedničkim delovima stambene zgrade. U „Stambenom” smatraju da bi uvođenje samostalne operative ovog preduzeća, umesto poveravanje poslova podizvođačima, umnogome poboljšalo efikasnost i kvalitet njihove usluge.\nJKP Gradsko Stambeno\nOtklonjen kvar na kablu na Novom Beogradu\nDelovi Starog grada i Vračara bez grejanja zbog kvara\nObnova horizontalne signalizacije u gradu\nAleksdandar Vučić predstavio "Plan za Beograd"


Takmičenje opština traje do kraja nagradne igre Uzmi račun i pobedi – Moji Odzaci App\nParalelno sa nagradnom igrom “Uzmi račun i pobedi”, traje takmičenje opština i gradova u broju prikupljenih fiskalnih računa i slipova. U okviru ove nagradne igre, građani se ne bore samo za sebe, već i za grad u kojem žive, jer će najuspešnije lokalne samouprave prema broju poslatih koverata podeliti nagradni fond za opremanje i obnovu objekata i prostora od javnog značaja po izboru građana.\nU svakoj od takmičarskih kategorija (male, srednje i velike opštine) biće izabrane po tri lokalne samouprave (ukupno devet) koje će biti nagrađene sa ukupnim fondom od 180.000 evra.\nPrema preseku koji je napravljen 13. januara, građani opštine Odžaci poslali su 318.570 fiskalnih računa i slipova, odnosno 31.857 koverata. U kategoriji srednjih opština Odžaci su trenutno na devetom mestu.\nRang lista u svakoj od kategorija pravi se na osnovu broja poslatih koverata, odnosno računa i slipova, po glavi stanovnika ponderisano kupovnom moći i dostupna je na stranici Rang lista opština.\nDrugi krug nagradne igre “Uzmi račun i pobedi 2020″ počinje 23. januara, prvim izvlačenjem od 17.55 časova uz direktan prenos na Radio televiziji Srbije.\nPtičji grip potvrđen kod dva labuda uginula u Zapadnobačkom okrugu\nSportski vremeplov (26): Fudbalski kolektiv iz B. Gračaca osnovan kao FK Nikola Tesla\nPreko šest hiljada penzionera u opštini Odžaci prima u proseku oko 25.000 dinara


U vojvođanskoj kasi suficit 3,946 milijardi dinara - PKS-RPK Novi Sad\nPokrajinska vlada je donela rešenje da se iz tekuće budžetske rezerve izdvoji 20.800.000 dinara za Institut za zdravstvenu zaštitu dece i omladine Vojvodine i 3.751.454,51 dinar za popravku krova Osnovne škole „Đura Jakšić” u Srpskoj Crnji, saopšteno je iz Banovine.\nOd novca koji je namenjen Institutu 3.200.000 dinara se daje za finansiranje završne obrade nakon montaže nove stolarije na zgradi Dečje bolnice, a 17.600.000 dinara za izradu fasade s pratećim radovima, uključujući i protivpožarno stepenište na starijim objektima, Klinici za pedijatriju i Klinici za dečju hirurgiju. Novac koji je odobren školi u Srpskoj Crnji je neophodan da bi se do početka školske godine saniralo oštećenja nakon nevremena od 23. juna koje je odnelo krov sa zgrade. U tom objektu su, osim osnovne škole, smešteni i srednja i vrtić.\nIz tekuće budžetske rezerve izdvojeno 20.800.000 dinara za Institut za zdravstvenu zaštitu dece i omladine Vojvodine i 3.751.454,51 dinara za popravku krova Osnovne škole u Srpskoj Crnji\nPokrajinska vlada usvojila i Izveštaj o izvršenju Pokrajinske skupštinske odluke o budžetu AP Vojvodine u prvih šest meseci. U tom periodu su ostvareni tekući prihodi i primanja s prenetim sredstvima iz ranijih godina od 36,527 milijardi dinara, što iznosi 57,38 odsto od plana. Rashodi i izdaci budžeta u posmatranom periodu izvršeni su u iznosu od 27,189 milijardi dinara, ili 42,71 odsto od planiranih. Ukupno projektovan obim budžeta za ovu godinu je 30. juna iznosio 63,655 milijarde dinara. Za prvih šest meseci ostvaren je budžetski suficit od 3,946 milijardi dinara, dok je odlukom o budžetu za ovu godinu planiran budžetski deficit od 3,836 milijardi, što je karakteristično za prvu polovinu godine kada se praktično sprovode aktivnosti koje prethode izvršenju budžeta. Naime, u toku su konkursi, javni pozivi i postupci javne nabavke čija realizacija će biti okončana do kraja godine.\nPrihodi i primanja u posmatranom periodu bili su 3,97 milijardi dinara, odnosno 14,83 odsto, veći u odnosu na isti period lane.


Zvezda - Deki već ''skockao'' tim za Evropu, šta još nedostaje? - Sportske.net\nTitula je već osvojena, a crveno-beli sada žele i u Kupu da potvrde kvalitet i za razliku od prethodnih godina, konačno osvoje duplu krunu.\nMrkela otvorio dušu - O Tediću, prelaznom roku, planovima, promašajima...Šta će biti sa Nacionalnim stadionom?Kad počinje prelazni rok u Zvezdi? Stanković otkrio datum!Stanković naučio lekciju i to je važno pred sutrašnji meč: ''Bio sam malo nervozniji...''Zvezda i ''Delije'' u humanoj akciji, slede spektakli na ''Marakani''!\nTek što je sezona u Srbiji nastavljena, Crvena zvezda je obezbedila novu šampionsku titulu.\nProšlog petka tim Dejana Stankovića je na Banjici deklasirao Rad sa 5:0, po prikazanom je trijumf mogao da bude i ubedljiviji, a ono što posebno raduje Zvezdine navijače je i to što je novi šef struke ''preporodio'' nekolicinu igrača koji su izvesno vreme bili u drugom planu, poput Mirka Ivanića, Srđana Babića, Alekse Vukanovića, Tomanea.\nI ne samo to, hrabro je ukazao veliko poverenje i najtalentovanijim igračima, Veljku Nikoliću, Željku Gavriću, koji ne samo da su je iskoristili, nego sada u Zvezdi za njih očekuju milionske ponude.\nDanas od 17 časova sve njih ćemo videti ponovo na sceni, Zvezda uz TV prenos na TV Arena Sport gostuje u Inđiji, u četvrtfinalu Kupa i za očekivati je da Stanković manje-više, izvede isti tim kao protiv Rada, kada je ovako izgledalo startnih 11:\nBorjan - Gobeljić, Degenek, Babić, Rodić - Petrović, Nikolić, Ivanić, Ben - Tomane, Vukanović.\nKada je odbrana u pitanju, primetna je promena Babić umesto ranije neprikosovenog Milunovića, u ''vezi'' Stanković ima poverenja u Ivanića, Nikolića, Njegoša Petrovića, Željka Gavrića, a u napadu je Tomane dobio prednost u odnosu na Pavkova i Boaćija.\nJasno je, do izlaska u Evropu, Zvezdin tim će doživeti određene promene, ali utisak je da one neće biti drastične.\nMnogo će zavisiti i od odlazaka, a prethodnih godina se dosta spekulisalo o odlasku Rodića u inostranstvo, pa će verovatno to biti tema i ovog leta, samim tim će se rešavati i pitanje levog beka, gde je alternativa mladi Konatar.\nTakođe, očekuje se i prodaja bar jednog od trojice najtalentovanijih prvotimaca (Gavrić, Nikolić, Petrović), ali tu je Seku Sanogo, koga posle oporavka od povrede tek treba da vidimo na delu.\nU napadu Ben je siguran, očekuju se odlasci Pavkova i Boaćija, umesto kojih će biti angažovan i bar jedan novi napadač. Tomane će do kraja sezone pokazati definitivno koliko može, za sada ima Stankovićevo poverenje, u suprotnom bi promena u špicu mogla da bude i najdrastičnija.\nBilo kako bilo, deluje da će Stanković na leto imati veći deo sadašnjeg tima na raspolaganju, da neće biti slabiji, a ukoliko to bude moguće s obzirom na krizu izazvanu pandemijom, doći će i do njegovog dodatnog jačanja.